09 июл 2020, Тошкент вақти: 19:43\nОтабек Умаров спортчилар даврасида (Instagram)\nПрезидентнинг кичик куёви Отабек Умаров Ўзбекистонда янги очилган ММА ассоциацияси президенти бўлди.\nОтабек Умаров Instagram тармоғидаги саҳифасида бу ташкилотнинг очилишию унга ўзининг президент этиб сайланишида - президент Шавкат Мирзиёев "беқиёс кўмак" берганини алоҳида урғулади.\n8 ноябрь куни Аралаш жанг санъатлари - ММA ассоциацияси ва унинг президенти Отабек Умаровнинг тақдимоти Buka GYM спорт марказида бўлди.\nТақдимотга Ўзбекистон тарихида илк бор - 23 ноябрь куни Тошкентда бўладиган ММA GFC-20 турнирида қатнашадиган спортчилар ва уларни тайёрлаётган усталар йиғилди.\nОтабек Умаров тадбир ҳақида Instagram тармоғидаги саҳифасида хабар қолдирди.\nУмаров янги лавозимга тайинланишида президент - қайинотаси Шавкат Мирзиёевнинг кўмаги беқиёс эканини алоҳида урғулади:\n"Ўзбекистон Республикаси Президенти мамлакатимиз барча соҳаларда, хусусан, спортда сифат жиҳатидан янги босқичга кўтарилиши учун аниқ вазифалар белгилаб берди, айни чоғда унинг ривожланишига алоҳида эътибор қаратмоқда. Чунки спорт шахс камолотига, руҳий ва жисмоний тобланишига хизмат қилади ва иродасини мустаҳкамлайди. Ана шундай беқиёс кўмак бизни республикада ММАни ривожлантиришга қаратилган лойиҳага қўл уришга ундади. Ёшларни мен билан биргаликда қўллаб-қувватлаш учун келган спортимиз фахрийларига эса алоҳида миннатдорчилик билдираман", деб ёзди Отабек Умаров.\nМаросимда Комилжон Худойберганов, Ҳамроқул Рафиев, Эркин Ғиёсов, Александр Истомин ва Аъзамжон Шокиржонов каби халқаро майдонда ютуқ қозонган фахрий спорт усталари иштирок этди.\nУларнинг президент Мирзиёев ва унинг куёви шаънига айтган олқишлари ҳам Умаров саҳифасидан жой олди.\nММA - дунёда оммалашган ва кейинги йилларда, ўзбекистонлик спорт усталари ҳам профессионал равишда шуғулланиб, халқаро майдонда энг юқори совринларни қозонаётган спорт туридир.\n23 ноябрь куни Тошкентдаги "Ҳумо Арена" муз мажмуасида мамлакат тарихида илк бор ММA GFC-20 турнири бўлиб ўтади.\nУнда ММА устаси, енгил вазнда жаҳон чемпиони Хабиб Нурмагомедов ҳам қатнашишини маълум қилган.\n"Ассалому алайкум, Ўзбекистон. Худо хоҳласа, 23 ноябрь куни Тошкентдаги #GFC20 мусобақасида қатнашаман. Тез орада кўришамиз, ҳаммага саломатлик ва омад", деб ёзди Нурмагомедов.\n23 ноябрь кунги марказий жангда Ҳабиб Нурмагомедовнинг амакиваччаси Умар Нурмагомедов ўзбекистонлик Амин Эргашев билан жанг қилади.\nШу йилнинг октябри бошида Нурмагомедов Ўзбекистонда ўзнинг ММА академиясини очмоқчи эканини ҳам билдирган.\nТАСС агентлиги спортчи бу масалада Ўзбекистондаги "кўплаб дўстлари" ёрдамига ишонишини айтганини хабар қилган.\n"ММА йўналишини ривлжлантирамиз, менинг академиямни очамиз. Ўзбекистонда бу масалада қўллайдиган кўплаб дўстларимиз бор, мухлисларимиз кўп. Қайси давлатга бормай, ҳамма жойда ўзбеклар ёнимга келиб, омад тилайди", дея иқтибос келтирганди чемпиондан агентлик.\nАммо, Нурмагомедов "менинг академиям" деганда - ҳозир Отабек Умаров раиси бўлган уюшмани назарда тутганмиди ёки энди Ўзбекистонда ММА академияси ҳам очиладими - бу ҳозирча номаълум.\nАсли Доғистонда туғилиб ўсган ММА устаси Ҳабиб Нурмагомедовнинг биринчи оила куёвлари билан яқин алоқада экани жамоатчиликка маълум.\nММA ассоциациясига президентлик, айни пайтда, Отабек Умаровнинг жамоатчиликка маълум учинчи лавозимидир.\nЎзбекистон Республикаси Президенти Шавкат Мирзиёевнинг кенжа куёви бўлган Отабек Умаров, бир вақтнинг ўзида, Президент хавфсизлик хизмати раҳбари биринчи ўринбосари, Триатлон федерацияси раиси ва мана энди, Аралаш жанг санъатлари ассоциацияси президенти бўлди.\n"Ўртасарой" зонасида қарийб бир ойдан бери карантинда ушлаб турилганлар тўполон кўтарди


Ўзбекистондаги 2 ёғ экстракцияси заводининг акциялари хорижий компаниялар томонидан сотиб олинди\n09:37 / 22.09.2015\n“Қўқон ёғ-мой” ва “Когон ёғ экстракция заводи” акциядорлик жамиятлари акцияларининг салмоқли қисми Шотландиянинг икки компанияси эгалигига ўтди. Бу ҳақда жамиятлар тарқатган хабарномаларда айтилди.\nИлгарироқ маълум қилинганидек, Newgen Trade LD компанияси Когондаги заводнинг 27.85 фоизини сотиб олган эди. Шундан сўнг Ternesy Development LP ҳам Қўқон ёғ заводининг 33.08 фоиз акцияларини сотиб олгани маълум бўлди.\nҚўқон заводи, Ўзбекистон озиқ-овқат саноати корхоналари уюшмасининг маълумотларига қараганда, мамлакатдаги бешта энг йирик ёғ заводларидан бири бўлиб, йилига 189 минг тонна пахта чигитини қайта ишлаш лаёқатига эга. Бухорода жойлашган заводнинг бу борадаги кўрсаткичлари эса 126 минг тоннани ташкил қилади.


≡Саломатлик ✔ 124  10:50, 05.11.2018\nСУНЪИЙ НАФАС БЕРИШ\nЎпкага сунъий нафас узатиш табиий нафас олишни тиклаш мақсадида нафас олиш йўлларига ҳаво (ёки кислород) юборишдир. Бунда оддий реанимацион чора-тадбирлар ўтказилади.\n≡Саломатлик ✔ 159  10:49, 05.11.2018\n≡Саломатлик ✔ 80  10:48, 05.11.2018\nҲУШДАН КЕТИШ САБАБЛАРИ ВА БИРИНЧИ ЁРДАМ КЎНИКМАСИ\nБеҳуш бўлиб йиқиладиган одамларнинг 90 фоизи бутунлай соғломдир. Қолган 10 фоизи учун эса бу юрак уриш маромининг бузилиши ёки бошқа хавфли ҳолат ҳақида огоҳлантирувчи белги ҳисобланади. Шундай экан, беҳушликнинг асосий сабабларини билиб олинг ва ҳушёр бўлинг.\n≡Саломатлик ✔ 100  10:48, 05.11.2018\nТуман тиббиёт бирлашмасига қарашли шошилинч тиббий ёрдам бўлимида ҳамшира бўлиб ишловчи Н. Мадина (исм-шарифлар ўзгартирилди)нинг қўли ишга бормай қолди. Нимадир сабаб бўлиб бошлиғи билан келишолмай қолгани учун ҳадеб унинг ишидан айб топавериши кундан-кунга вазиятни таранглаштириб бораверарди.\n≡Қилмиш — қидирмиш ✔ 154  10:46, 05.11.2018\n≡Хизматларда ✔ 141  10:46, 05.11.2018\nЁШ БЎЛСА-ДА, ЖАСОРАТЛИ ХОДИМ\nЙигирма биринчи март. Ушбу баҳорги тенгкунликда анъанага кўра, халқ сайиллари бўлиб ўтди. Хиёбондаги фаввора ёнида 19 ёшли Мақсуджон севган қизини кутиб турарди. Аммо узоқ кутилган учрашув амалга ошмади.\n≡Юксак мукофот соҳиблари ✔ 149  10:42, 05.11.2018\nТинчлик-осойишталикни таъминлашдек шарафли вазифада узоқ йил самарали хизмат қилиб, ёруғ юз билан нафақага чиқиш катта бахт. Айниқса, шогирдлар эъзозида, раҳбариятнинг ҳурмат-эҳтироми билан кузатилиш ҳам ходимга ифтихор бағишлайди.\n≡Фахрийлар — фахримиз ✔ 179  10:41, 05.11.2018\n≡Хизматларда ✔ 193  10:41, 05.11.2018\n≡Халқаро алоқалар ✔ 177  10:38, 05.11.2018\n≡Чоршанба — Ёнғинлар профилактикаси куни ✔ 167  10:37, 05.11.2018\n≡Хабарлар ✔ 74  10:37, 05.11.2018\nЮртимиз осойишталиги йўлида кўп йиллар хизмат қилиб, нафақага чиққан ички ишлар органлари ходимларини қанча эъзозласак кам. Касб байрами арафасида жойларда ўтказилган тадбирларда ҳам фахрийларга алоҳида ҳурмат-эҳтиром кўрсатилди.\n≡Фахрийлар — фахримиз ✔ 158  10:36, 05.11.2018\nРАҒБАТ УЛКАН ИШЛАРГА РУҲЛАНТИРАДИ\nИчки ишлар идоралари ходимлари куни муносабати билан Жиззах вилояти ИИБ шахсий таркиби ҳамда соҳавий хизматлар вакиллари иштирокида тантанали йиғилиш ўтказилди.\n≡Хабарлар ✔ 106  10:35, 05.11.2018\nКАСБ БАЙРАМИГА ТУҲФА\nБу йилги касб байрами фарғоналик осойишталик посбонлари учун ўзгача шукуҳ касб этди. Боиси, байрам арафасида Фарғона шаҳар ички ишлар органлари фаолиятини мувофиқлаштириш бошқармаси учун қурилган бино фойдаланишга топширилди.\n≡Хабарлар ✔ 75  10:34, 05.11.2018\n31 октябр, Чоршанба 2019 2018 2017


МТЖ бош мураббийи, ёшларни Уммонга олиб боринг! / CHAMPIONAT.asia\nМТЖ бош мураббийи, ёшларни Уммонга олиб боринг!\n22 ноя 14:40\nЭътибор берган бўлсангиз, "Барселона"нинг асосий таркибидан жой оладиган ҳар қандай ёш футболчи қийналмай киришиб кетади.\nБоиси, Каталония клубида 7 ёшдан то асосий таркибгача босиб ўтиладиган йўл, турар жойидан тортиб, еб ичиши ва тактикасигача бир хил. Япония терма жамоаларида ҳам шу нарсага кўп бора эътибор қаратаман. Лекин Ўзбекистон терма жамоаси ва кичик ёшдаги терма жамоаларимизнинг ўйин услублари турлича. Ҳар бир мураббий қўлидан келганча ишлайди, терма жамоаларимизда умумлаштирилган ўйин фалсафаси йўқ. Бу эса кўпгина ҳолларда ёшлар ва ўсмирлар терма жамоасида порлаётган футболчиларнинг кейинчалик МТЖда кўринмай кетаётганлигига асосий сабаблардан бири. Бежизга Вадим Абрамов МТЖга қўшимча тарзда олимпия терма жамоамизга ҳам бош мураббий бўлмаганди. Унинг асосий мақсади, ёшларни МТЖга хос равишда тайёрлаб бориш бўлган. Бу мураббийнинг шахсий қизиқиши туфайли амалга оширилди. Аслида эса бунинг бошида ЎФФ туриши лозим ва ҳар бир терма жамоамиз аниқ бир дастурга таянган ҳолда фаолият олиб бориши керак.\n2014 йилдан эътиборан МТЖни ким бошқариши ҳозирча номаълум. Катта эҳтимол билан Миржалол Қўшоқовичнинг ўзи қолади. Мен таклиф қилмоқчи бўлган лойиҳани амалга ошириш учун ЎФФ яқин ҳафталар ичида терма жамоа бош мураббийи ким бўлишига тўлиқ ойдинлик киритиб олиши лозим. Боиси, январда бизни МТЖ учун жуда ҳам асқотадиган мусобақа кутиб турибди. Илк маротаба 22 ёшли футболчилар ўртасида ўтказиладиган қитъа чемпионати Уммонда бўлиб ўтади. Ҳозирда ЎФФ бу мусобақага кимни юборишни ўйлаяпти. Лекин ростманасига U-22ни юбориш ҳақида гап кетмаётган экан. Бу ҳақда куни кеча Баҳодир Ибрагимовнинг хотирасига бағишланган кечада эшитиб қолдим. Бежизга ОФК бу мусобақани йўлга қўймаяпти. Мақсад шу ёшдаги футболчиларни асраб авайлаш. Бизникилар катта эҳтимол билан 1993 йилда таваллуд топган футболчиларни мусобақага жўнатишни мақсад қилган. Бу бир томондан яхши, олимпиада саралаши учун машғулот. Аммо бир авлодни асрайман деб ундан аввалгисини қурбон қилишимиз яхши эмас. Балки, бизга керак бўлган футболчи айнан мана шу U-22дадир? Агар 2008 йили Ислом Тўхтахўжаев МТЖ сафида тўп тепмаганида, бугун уни кўрармидик ёки йўқ? Бундай футболчиларимиз ёшлар ичида тўлиб ётибди, бироқ уларни кўриб таркибга йўналтириш борасида катта камчиликка эгамиз.\nТаклиф шундан иборатки, агар Миржалол Қосимов МТЖ бошқарувида қоладиган бўлса, шу бугун "Бунёдкор"дан кетиб, 1991 ва 1992 йилларда таваллуд топган футболчилар рўйхатини тузган ҳолда декабрь ойида 10 кунлик йиғин ўтказиб, Осиё чемпионатига тайёргарлик кўрсин. Ҳозирча Қосимов бирорта йирик мусобақада бош мураббий сифатида иштирок этмаган. Агар Уммонда бўлиб ўтадиган қитъа чемпионатида терма жамоамизга бош мураббийлик қилса, ўзи учун ҳам катта тажриба мактаби бўларди. Бу ёшдаги терма жамоамиз сафида кучли футболчилар етарлича топилади. Уларни номма-ном санаб бераман. "Динамо" мухлисларининг ёқимтойига айланган Фаррух Шотурсунов жорий мавсум 10 маротаба рақиблар дарвозасини ишғол қилди. Унга тандем сифатида ҳужумда Сардор Мирзаев ва Темурхўжа Абдухолиқовларни мисол келтирамиз. Энг кучли чизиғимиз дарвоза - Элдор Суюнов! Ҳимояга ҳам гап бўлиши мумкин эмас. Санаймиз, Шоҳрух Гадоев, Шерзод Файзиев, Акбар Исматуллаев, Егор Кримец ва Даврон Ҳошимов. Бу ерда "Сўғдиёна"да мавсумни деярли тўлиқ ўтказган, Муроджон Тошматов билан Асил Бегимқулов ҳам бор. Фаррух Сайфиевни ҳам унутмаймиз. Ярим ҳимоя чизиғимиз манаман деган рақиб ҳимоячини "ёрвориши" мумкин, Алибобо Раҳматуллаев, Дилшод Жўраев, Сардор Рашидов, Азимжон Аҳмедов, Аюбхон Гаппаров, Акром Баҳритдинов. Гувоҳи бўлаётганингиздек, захирага ҳам ўйинчилар етарлича топилади. Яна, Аюбхон Нўъмонов, Элёр Орипов, Муроджон Тошматов (барчаси "Сўғдиёна"), Наврўз Алимов ("Қизилқум"), Азамат Исроилов ("Олмалиқ"), Мирғиёз Сулаймонов ("Металлруг"), Жамшид Ҳасанов ("Бухоро"), Салим Мустафоев ("Локомотив"), Павел Смоляченко ("Нефтчи"). Ёшлар терма жамоаси учун олий лигада ўйин амалиётига эга бўлган 26 нафар футболчи. Қитъа чемпионатига 22 нафар футболчини рўйхатдан ўтказиш мумкин, шулардан 3таси дарвозабон бўлади. Мураббийда танлаш имконияти жуда ҳам юқори. Ҳали ўринбосар ва биринчи лигада назарга тушмай қолган футболчилар қанча, лекин элакдан ўтганларнинг ўзи билан ҳам бемалол қитъа чемпионлиги учун кураш олиб борсак бўлади. Бунинг учун декабрь ойида мусобақага жиддий тайёргарлик кўрган ҳолда январда Уммонга учиш керак.\nАгар юқоридаги таклифни ЎФФ қабул қилса ва шу аснода МТЖ учун келажак яратиш дастурини ишлаб чиқса, МТЖ авлодлар алмашинуви пайтида катта қийинчиликка учрамайди. Фақат бир нарсага ойдинлик киритиб олишимиз керак, МТЖга ким бош мураббий бўлади. Агар Қосимов қолса, марҳамат қилиб Уммондаги чемпионатда ўзини синаб олсин ва МТЖ манфаати йўлида "Бунёдкор" билан хайрлашсин. Агар мураббий чет элдан келадиган бўлса, декабрь ойи учун U-22га битта мураббий бириктирилсин ва мусобақада юқоридаги футболчиларимиз қатнашсинлар. Янги келадиган мураббий эса мусобақани фақат томоша қилган ҳолда МТЖ ёшлари ҳақида тушунчага эга бўлсин.\nҚолаверса, куз ойида Инчхонда Осиё ўйинлари бўлиб ўтади. Унда U-23 терма жамоамиз иштирок этади. Юқоридаги авлод эса айнан шу терма жамоа учун тўлиқ жавоб беради. Рио олимпиадаси учун юқоридаги иккита мусобақани қурбон қилиш ярамайди. Ҳали олимпиадага чиқамизми-йўқми, ҳеч ким бунга кафил бўла олмайди. Аммо ёшларни МТЖга тайёрлаш орқали Австралия ва Россияда бўлиб ўтадиган катта форумларга тайёргарликни бошлаб юборишимиз лозим. 1993 йилларга ҳам мусобақа кам эмас, ҳар йили бўлиб ўтадиган МДҲ кубогида қатнашиш имкониятига эга бўладилар, умуман олганда олимпия терма жамоамиз алоҳида мавзу.\nТаклиф шундан иборат. Агар мазкур таклифим ЎФФ президенти Мираброр Усмонов қабулига кирса, ўйлайманки, унинг фойдаси катта бўлади.\nХошимов: Шоҳ, юр кетдик Осиё чемпиони бўлиб қайтайлик\nМенимча, Сардор Мирзаев ҳам Осиё чемпионатига тайёр\nШерзод Файзиев саралаш ўйинларида терма жамоамиз сардори эди. "Машъал"ни олий лигага қайтишида катта ҳисса қўшган футболчи, айни пайтда кўзга ташланмаётган кучли марказий ҳимоячиларимиздан бири


Самвел Бабаян: "Навбаҳор" - бу бренд! Совринларни қўлга киритиш фурсати етди"\n22 ноябрь, 2021, 21:11\nТеглар:Самвел Бабаян | Навбаҳор ФК | Суперлига | Андижон\nМураббийнинг мақсади жиддий.\n“Навбаҳор” Суперлиганинг 25-турида “Андижон” майдонида ғалаба қозониб, мухлисларини хурсанд қилди.\nЭндиликда наманганликлар мавсумни 5-ўринда якунлаш ҳақида ўйламоқда. “Андижон”га қарши кечган ўйиндан кейин “Навбаҳор” клубининг маслаҳатчи мураббийи Самвел Бабаян Sports.uz сайтига интервью берди.\n- Самвел Вячеславович, “Навбаҳор”нинг ғалабаси билан табриклайман. Ўйин иккала жамоа учун муҳим эди. Айниқса, “Андижон”га уч очко сув ва ҳаводек зарур эди. Негаки, улар Суперлигада қолиш учун курашаётганди. Аммо дербида “Навбаҳор”нинг қўли баланд келди. Ўйиндан олган таассуротларингиз қандай?\n- Шуниси яхши-да, “Андижон” ва “Навбаҳор” қарама-қаршилиги ҳамма вақт қизиқарли кечган. Футбол учун бундай беллашувлар жуда ажойиб. Баъзилар “Навбаҳор” ўйнамайди, футболчилар руҳланиб тўп сурмайди ва ютқазиб беради, деган хаёлда юришганди. Аммо биз профессионаллармиз. Қолаверса, биринчи даврадаги мағлубият учун йигитларда эски қарзни қайтариш мақсади юқори эди. Энг асосийси, биз мухлислар учун тўп сурамиз. Бу ўйинда ғалаба биз учун жуда муҳим эди. Айниқса, ҳолати талабга жавоб бермай қолган бундай майдонда ўйнаш футболчиларга муаммо туғдириш билан бирга икки ҳисса куч сарфлашни тақозо этади. Шундай вазиятларда эса характер биринчи планга чиқади. Бугунги жараёнда иштирок этган ва рақиб устидан ўйиннинг деярли барча жиҳатлари борасида устун келган футболчиларимизни табриклайман.\nМенинг фикримча, элитада қолиш учун курашаётган клубларнинг имкониятлари бир-бирлариникига жуда яқин эди. Шу боисдан ҳам чемпионат якуни ҳалол курашларга бой тарзда ўтишини истаб қоламан. Бугун кучли жамоа устун келди. Охирги тур беллашувларининг ўзгача руҳда кечишига шубҳа қилмайман. Қайсидир клубни хафа қилиб қўйишни истамайман. Гарчи бу жамоалар охирги ўринларда бораётган бўлишса-да, Суперлигада ўйнашга муносиб. Жумладан, “Андижон”. Чунки бу ўз тарихига эга бўлган клубдир.\n- Сўнгги пайтларда Суперлигада келаси йили клублар сони оширилиши мумкин, деган гаплар юрибди. Шахсан сиз чемпионатда жамоалар кўпайтирилиши тарафдоримисиз ёки...\n- Менинг бу масаладаги фикрим ўзгармаган. Бизда катта мамлакат бор. Шу сабабдан ҳам футбол элитасида шунга мос равишда кўпроқ клублар ўйнаши керак. Инфратузилма ҳам шунга жавоб беради. Чемпионатда 16 клубнинг иштирок этиши давлатимиз учун мақсадга мувофиқ бўларди. Чунки бундай футбол мухлислар учун катта ажиотажга айланади. Ўзингиз қаранг, “Динамо” билан “Нефтчи” элитага қайтди. “Андижон” учун бу аламли якунга айлангани ачинарли. Андижон - футбол шаҳри. Бекобод ҳам инфратизулмасини аъло даражада қилиб олган. “Турон” ҳам хусусий клуб бўлса-да, ўзидан яхши таассурот қолдира олди, аммо дебют мавсуми муваффақиятли чиқмади. Юқоридаги фикримни такрорлашимга тўғри келади: давлат томонидан ҳавола қилинган инфратузилма бизга чемпионатни бемалол 16 иштирокчи жамоа билан ўтказиш имкониятини бера олади. Боз устига бизда доим ёш иқтидор эгалари кўплаб етишиб чиққан. Улар ўсмирлар ва ёшлар учун мўлжалланган турнирлардаги иштироки орқали юқори лигада бемалол ўзларини кўрсатиш имкониятига эга бўлмоқликлари даркор. Менинг кенгайтирилиши мумкин бўлган чемпионат борасидаги фикрим равшан: иштирокчилар сонини ошириш айни муддао бўлади. Муҳими, раҳбарият буни қўллаб-қувватлайди. Шундай экан, Суперлига баҳсларини 16 та жамоа иштирокида ўтказиш учун фурсат етиб келди.\n- Бу йил чемпионат савияси кўтарилганми ёки бунинг аксими? Кўпчилик “Пахтакор”нинг барвақт чемпион бўлгани чемпионатдаги интригани йўқолгани ҳақида гапиришмоқда...\n- Агар ўзим ишлаётган клуб мисолида бу борада фикр билдирадиган бўлсам, башарти ишга чемпионат бошидан киришган тақдиримда “Навбаҳор”нинг мусобақа жадвалидаги ҳозирги мавқеи бошқачароқ бўлиши мумкин эди. Ҳеч бўлмаганда, клуб медаллардан бирига даъвогарлик қиларди. Тўғри, “Пахтакор” биринчи давранинг ўзидаёқ яқин таъқибчиларидан анча ўзиб кетганди. Аммо биринчилик шуни кўрсатдики, бизда чемпион йўлига тўсиқ бўла оладиган жамоалар бор. Менимча, кейинги мавсум ниҳоясига етаётган ушбу чемпионатга нисбатан бошқача руҳда ўтади. Нега деганда, биринчилик охиридаги курашлар “Пахтакор”га бемалол рақобат ҳосил қила олиши мумкин бўлган клублар борлигини кўрсатиб берди. Бу гапим билан ниҳоясига етиб қолган жорий мавсум у қадар қизиқарли ўтмади, демоқчи эмасман. Ўзингиз кўриб турганингиздек, чемпионат охирига келиб интрига авжига чиқди. Мусобақа жадвалининг юқори қисмида ОЧЛ йўлланмаларидан бири учун кураш кечаётган бўлса, қуйи қисмида эса кучлилар сафида қолиш учун кураш кечди. Менимча, мавсум яхши руҳда ўтди. Чемпионатнинг қайсидир босқичида “Пахтакор” илгарилаб кетган бўлиши мумкин, лекин кейинги мавсумларда шундай ҳолат такрорланади, деб ўйламайман.\n- Келаси йили “Навбаҳор” қандай кўринишда бўлади? Билишимча, сиз ҳозирданоқ режалар тузиб қўйгансиз...\n- Шу кунларда вилоят ҳокими Шавкат Шакиржанович Абдураззоқов билан учрашаман. Вилоят раҳбарининг ўзи ҳам “Навбаҳор”нинг худди энг яхши даврларидаги каби юқори мақсадлар сари курашишини истаётганини маълум қилди. Шунинг учун ҳам келгуси йил биз ва элитага қайтаётган клублар билан ҳаммалари чемпионатда яхшироқ натижага эришиш истагида эканлигини намоён қилишади. “Навбаҳор” – бу бренд. Шунинг учун ҳам ишқибозлар унинг олдинги мавқеига қайтишини сабрсизлик билан кутишяпти. Совринларни қўлга киритиш, ОЧЛга йўл олиш ва рақибларда ҳадик уйғотиш фурсати етди, чамамда...Ҳоким билан учрашувдан сўнг “Навбаҳор”нинг келгуси йил учун мақсадлари белгилаб олинади.\nХар йил чемпион буламиз деб 5 6 уринда коламиз келаси йил 8 уринда колмасак булди\n"Навбаҳор"ни яна бир легионер тарк этди


Осиё ўйинларига 40 кун қолди: МОҚ матбуот хизматидан янги лойиҳа – Ўзбекистон миллий олимпия қўмитаси\nОсиё ўйинларига 40 кун қолди: МОҚ матбуот хизматидан янги лойиҳа\nИндонезияда бўлиб ўтадиган XVIII Осиё ўйинларига тобора оз вақт қолмоқда. Миллий олимпия қўмитаси ҳам спортчиларимиз билан бирга қитъа миқёсидаги Осиёнинг энг нуфузли мусобақасига тайёргарлик кўрмоқда. 18 август – 2 сентябрь кунлари бўлиб ўтадиган мусобақада ўзбек спорти тарихида янги саҳифа очилади.\nМОҚ – спорт лабораторияси\nМиллий олимпия қўмитасини ўзига хос спорт лабораторияси десак адашмаган бўламиз. У ерда янги лойиҳалар, ислоҳотлар устида иш олиб борилмоқда, янгича кўринишдаги мусобақалар ташкил этилмоқда. Биз аҳолининг турли қатламлари орасида спортни оммалаштиришни ўз олдимизга мақсад қилиб қўйганмиз. Спорт федерациялари билан ҳамкорликда иш режалари ишлаб чиқилди, кўргазмали чиқишлар, мастер-класслар тақдим этилди. Навбатдаги лойиҳамизни Осиё ўйинларида иштирок этадиган спортчиларимиз билан бирга амалга оширамиз. «Шоҳсупа сари йўл» лойиҳасида Миллий олимпия қўмитаси Матбуот ва медиа департаменти ўзбек спорти юлдузлари билан блиц-интервьюларни Сиз азизларга тақдим этиб боради. Спортчиларимиз унда спортдаги илк қадамлари, фаолияти давомида эсда қолган қизиқарли воқеалар, спортдаги орзу-умидлари ҳақидаги турли саволларга жавоб берадилар. Лойиҳамизнинг илк сонида енгил атлетикачи, Халқаро тоифадаги спорт устаси Надия Дусанова меҳмонимиз бўлади.\n«Профессионал спортчи» сифатида сакраш\nМактабда жисмоний тарбия дарсида мунтазам равишда яхши натижаларни кўрсатардим. Ўша пайт атрофдагилар менга енгил атлетика билан шуғулланишни маслаҳат беришган. Шундан сўнг бир қарорга келиб, «Пахтакор» стадионига борганман. Мураббийни кўриб, ундан машғулотларда иштирок этишни сўраганман. Биринчи мураббийимнинг исм-шарифи Андрей Иванович Поповдир. Ажойиб жамоамиз бўларди, машғулотлар кескин ва албатта қизиқарли кечарди. Узунликка ва учхатлаб сакраш бўйича шуғулланардим. Мусобақаларда иштирок этиб, ўз натижаларимни яхшилаб бордим. Кунлардан бир куни баландликка сакраш жараёнларини кузата туриб, енгил атлетиканинг ушбу йўналишига қизиқиб қолдим. Мураббийим бу борада ўзимни синаб кўришни маслаҳат берди. Аввалига 1,30 см натижа қайд этдим. Кейин эса мусобақалар давомида натижалар яхшиланди ва мен тезда спорт устаси меъёрини бажара олдим. Ана шу тариқа баландликка сакраш йўналиши спортчисига айланганман.\nБаландликка сакрашнинг шундай томони борки, у ерда катта вазн билан яхши натижа қайд эта олмайсиз. Ўз вазнингизни оптимал ҳолатда ушлаб туришингиз лозим. Бу борада менга омад кулиб боққан. Махсус парҳезлар тутмайман, шунингдек ширинликларнинг ҳам шинавандаси эмасман.\nАлоҳида кимнидир ажратиб кўрсатиб ўтирмайман. Спортчида менга ёқадиган сифатлар ҳақида гапиришим мумкин. Бизнинг йўналишимизда узоқ вақт ушбу спорт тури билан шуғулланган ва 37 ёшда Олимпия ўйинлари ғолибига айланган спортчи бор. У узоқ вақт давомида ўз формасини ушлаб қолган, яхши натижалар кўрсатган, ўз мақсадлари сари дадил одимлаган. Бундай сифатлар фақат кучли инсонда бўлади. Мария Ласицкенени қайд этиб ўтишим мумкин. У стартга шундай тайёрланадики, унинг чиқишларидан атрофдагилар завқ олишади.\nЁдда қолган воқеалар\n2016 йилги Олимпиадага тайёрлана туриб, тиззамдан жиддий жароҳат олдим. Хатто юришга ҳам қийналардим. Лицензион мусобақа учун чипталар сотиб олинган, бориш керак. Японияга борганман. Сакрай олмасдим, оқсоқланиб юрардим. Бу мен учун стресс бўлганди. Тайёргарлик учун катта куч сарфланганди. Уйда болаларим кутишарди, катта ўғлим ўшанда 4 ёшда, қизим эса 9 ойлик чақалоқ эди. Рухий томонлама қийин аҳволга тушиб қолгандим. Навбатдаги старт икки ҳафтадан сўнг Шанхайда режалаштирилаётганди. Мақсадим хеч бўлмаса бир маротаба сакраш эди. Мусобақа олдидан чигалёзди машғулотлар вақтида оғриқ шу қадар эдики, кўзимдан ёш чиқиб кетган. Мусобақалар бошланди. Илк чиқишимда 160 см баландликни забт этгандим. Ўшанда хурсандчиликдан роса бақиргандим ва йиғлаб юборгандим. Якунда ўшанда 194 см баландликка сакраб, Олимпиада меъёрини бажаргандим.\nҚандай қилиб Олимпиада чемпиони бўлиш мумкин?\nБу ҳақида фақат чемпионлар билади. Мен эса ҳозирча билмайман. Аммо, ўзим учун керак бўлган сифатларни ўрганишда давом этяпман. Юзага келган муаммолар, тўсиққа қарамай ўз мақсадингиз сари олдинга интилиш лозим. Йиқилиб тушсангиз ҳам тезда ўрнингиздан туриб ҳаракатда давом этишингиз керак. Йўл қанчалик машаққатли бўлса, ғалабанинг мазаси шунчалик тотли бўлади.\nНадия Дусанованинг эришган ютуқлари:\n– Халқаро тоифадаги спорт устаси\n– Икки карра Осиё чемпиони (2013, 2017 – Ҳиндистон)\n– Ислом бирдамлиги ўйинлари ғолиби (2017 – Озарбайжон)\n-Жанг санъати ва ёпиқ иншоотлардаги Осиё ўйинлари ғолиби (2017 – Туркманистон)\n– Осиё ўйинлари совриндори (Гуанчжоу-2010 – кумуш, Инчеон-2014 – бронза)\n– Учта ёзги Олимпия ўйинлари иштирокчиси (Пекин-2008, Лондон-2012, Рио-де-Жанейро-2016)\nКўриб турганингиздек, Надия Дусанова ҳисобида Осиё ўйинларининг олтин медали йўқ. Умид қиламизки, яқинлашиб келаётган Осиё ўйинларида ҳамюртимиз ўз коллекциясини ушбу мусобақанинг олтин медали билан тўлдириб қўяди. Бу йўлда Дусановага омад тилаймиз.\n9 Iyul, 2018|Интервью, Сараланган, Янгиликлар|


Ўтган уламоларимизнинг фатво бериш борасида ўзларида доимо қўрқув ҳиссини туйиб келганликлари — XOJA BUXORIY O'RTA MAXSUS BILIM YURTI\nЎтган уламоларимизнинг фатво бериш борасида ўзларида доимо қўрқув ҳиссини туйиб келганликлари\nМақоланинг ўтган сонида аввал ўтган етук кишилар ва уламолар фатво бериш борасида ўзларида доимо қўрқув ҳиссини туйиб келганликлари ва ҳамда имкон қадар фатво беришдан сақланганликлари тўғрисида сўз юритаётган эдик…\nАто ибн Соиб айтади: “Мен шундай қавмларни кўрдимки, агар уларнинг бирортасидан бирор бир савол сўралиб қолса жавоб бериш асносида тираб турар эди”.\nАшъас Муҳаммад ибн Сирийн ҳақида шудай дейди: “Ундан фиқҳнинг ҳалол ва ҳаром масалаларига тааллуқли бирор нарса сўралганда ранги ўзгариб, кетиб бошқача бўлиб кетар ва ўзида йўқ одамдай бўлиб қолар эди”.\nИмом Моликнинг шогирдларидан бири айтади: “Худо ҳаққи айтаман, Моликдан бирор бир масалани сўрашса, у ўзини худди жаннат ва дўзах орасида тургандек ҳис қилар эди”.\nМуҳаммад ибн Мункадир айтади: “Олим киши Аллоҳ ва бандалари ўртасидаги одам ҳисобланади, уларнинг ўртасида қандай воситачилик қилаётганига бир қарасин”.\nАбдуллоҳ ибн Умар разияллоҳу анҳумо айтади: “Сизлар шунақа фатво сўрайдиган қавмга ўхшаб биздан сўрайсизларки, гуёки биз сизга бераётган фатволаримиздан сўрлмайдигандай!!”.\nИмом Абу Ҳанифа раҳимаҳуллоҳ айтади: “Илмдан бирор нарса гапириб кейин уни ўзига касб қилиб олиб, Менинг дийнимда қанақа фатво бердинг дея Аллоҳ ундан сўрамайди деб ўйлайдиган одам бормикан?. Бу нарса уни ўзигаям, дийнигаям енгиллик-ку!”.\nЯна ўша кишидан: “Агар илм зое бўлиб кетади деган Аллоҳдан қўрқувим бўлмаганда эди бирор бир кишига фатво бермаган бўлар эдим. Энди унга мазза бўлсин-у, гуноҳи менга бўлсинми?!”.\nМуҳаммад ибн Восиъдан: “Қиёмат куни ҳисб-китобга энг биринчи чақирилувчилар фақиҳлар бўлади”.\nМуҳаммад Тақий Усмонийнинг “Усулул-ифтаи ва адабуҳу” китобидан. (2-қисм, давоми кейинги сонларда)\n“Хожа Бухорий” ўрта махсус билим юрти мударриси Раҳимов Абдурауф тайёрлади.\nPrevious Ватан инсонга бахт- иқбол берадиган заминдир\nNext Сохта салафийларнинг эътиқодга таҳдиди


Фотиҳ Жалолов: «Бугун аризамни ёздим»\n28.05.2021 17:37 0 7822\n«Ўзбекфильм» раҳбари Фотиҳ Жалолов «Ўзбеккино» раҳбари устидан ёзилган шикоят хатига имзо чеккани учун унинг жамоаси 4 ойдан бери ойлик ололмаётгани, ишдан кетиш ҳақида ариза ёзгани ҳақида гапирди, деб хабар бармоқда «Дарё».\n«Бир ҳафта-ўн кундан бери жамоанинг кўзига қарай олмай қолдим. Бирор ишни қилинглар, дейишга ҳам тилим бормайди. Бу ерда 140 нафарга яқин киши ишлайди. Ўтган йили бир амаллаб чидадик. Бу йил ҳам чидашяпти. Лекин уларнинг ҳар бирида оиласи бор. Февраль ойидан бери ойлик олишмайди. «Ўзбекфильм» давлат буюртмасини қиладиган жой. Фильм бўлса, пул тушади. Умумий студия харажатларидан ходимларга ойлик берилади. Бу даргоҳ «Ўзбеккино» тизимидаги жой. Тизимга беэътибор бўлиш, ўз фарзандини ўзи кўмиши яхшиликка олиб келмайди. Шу пайтгача бунақа ҳолатни кўрмаганман. Бунинг, яъни ходимларимнинг ойлик ололмаётганига асосий сабабчи менман.\nРаҳбар (Фирдавс Абдухолиқов назарда тутилмоқда - таҳр.) билан охирги гаплашганимизда у юзимга «сиз менинг устимдан хат ёзгансиз, хатга қўл қўйгансиз», деди. Бу ишга бир йилдан ошди. Хатга 109 киши қўл қўйган. Уларни мен мажбурлаб, қўл қўйдирмаганман. Ўз хоҳишлари билан қўл қўйган. Раҳбарни ўғрига чиқармаганмиз хатда. Шу ходимларни сал эътиборга олайлик, деган мақсадда хат ёзилган. Хўп, мен хат ёзганман, қўл қўйгандирман, шунинг учун ходимларга ойлик берилмаслиги керакми?.. «Ўзбекфильм»нинг 70 нафар ходими ҳам қўл қўйган, сиз уларни уйма-уй юриб, қўл қўйдиргансиз, бош бўлгансиз, шунинг учун «Ўзбекфильм»га ҳеч нарса йўқ, деди.\nНима учун мени деб бутун «Ўзбекфильм» қора кунларни бошдан кечириши керак? Менга боғлиқ бўлса, бу ердан кетганим яхши эмасми, деган фикр келди. Бугун аризамни ёздим. Битта мени деб бутун бошли «Ўзбекфильм» азият чекиши керак эмас. Актёрлигим бор, режиссёрлигим бор, жуда бўлмаса, фермер хўжалигим бор. Агар мен кетсам, шу ерда иш яхшиланиб кетса, мен фақат хурсанд бўламан», — деди Фотиҳ Жалолов.\nЭслатиб ўтамиз, ўтган йили бир гуруҳ кино намоёндалари «Ўзбеккино» миллий агентлиги бош директори устидан ҳукумат раҳбарига шикоят қилганди.\nЎзбеккино Ўзбекфильм Фотиҳ Жалолов\nМаданият 20/10, 07:39\nМаданият 16/10, 16:25\nМаданият 04/10, 16:28


Президент қароргоҳида тушлик қилиш қанчага тушмоқда - Anhor\nAnhor Все посты Президент қароргоҳида тушлик қилиш қанчага тушмоқда\nШу йилнинг 23 март куни Ko’ksaroy qarorgohi бошқармаси (Ўзбекистон президенти маъмуриятининг давлат резиденцияларига хизмат кўрсатиш бошқармаси таркибига киради) Akfa Dream World МЧЖ билан овқатланиш хизматларини кўрсатишга шартнома имзолаган. Бу ҳақда давлат харидлари портлидаги маълумотлар далолат бермоқда.\nКунига овқатланиш учун 10 млн сўм\nШартномага мувофиқ, овқатланиш соат 9.00 дан 19.00 гача ташкил қилинади ва Тошкент вилояти Қибрай тумани Дўрмон ҚФЙ манзили бўйича амалга оширилади. Шартнома 40 кунга тузилган, у бўйича умумий сумма эса 400 млн сўмни ташкил қилади.\nХусусан, бу ерда 92 киши нонушта қилади (бир кунлик сумма 2,76 млн сўм), 94 киши тушлик қилади (бир кунлик сумма 3,76 млн сўм), кечки овқатни эса 87 киши қилади (бир кунлик сумма 3,48 млн сўм). Шу тариқа, бир кунлик овқатланиш суммаси 10 млн сўмни ташкил қилади. Ҳужжатда қайд этилишича, бир киши учун нонушта/тушлик/кечки овқат 110 минг сўмни ташкил этади.\nАвтомобиллар ишлаб чиқарувчи компания тушлик етказиб беради\nТадбиркорлар реестрига мувофиқ (маълумотлар 26 май учун долзарб), Akfa Dream World МЧЖ томонидан амалга ошириладиган фаолият тури – бу автомобилларни ишлаб чиқариш. Компания устав жамғармаси – 612,6 млрд сўм.\nТаъсисчилар орасида қуйидагилар бор – Абдуллаев Баходир Равшанович (улуши 8,6%), Asia Electron (12,92%), Perfect Plast Profil (19,23%), Wide Tent System (37,88%), Techno Continental (19,23%).\nДавлат харидлари порталига жойлаштирилган шартномада Akfa Dream World МЧЖ компаниясининг манзили сифатида Ислом Каримов кўчаси, 5-блок, 1-2 уй манзили кўрсатилган. Ушбу манзил бўйича Tashkent City жойлашган.\nPerfect Plast Profil ва Techno Continental компаниялари Open Democracy компаниясини тергов қилиш ишларида номи чиққанди. Тергов муаллифлари иккала компания ҳам Tashkent City қурилишида қатнашаётганини таъкидлашганди.\nБош саҳифадаги фотосурат: Кўксарой қароргоҳи


Ўта оғир беморнинг аҳволини бир кўринг...\nССВ матбуот хизмати томонидан тақдим этилган видеолавҳада акс этганидек, сунъий нафас олиш аппаратига уланган коронавирусга чалинган оғир аҳволдаги беморга шифокорлар томонидан тиббий ёрдам кўрсатилмоқда.\nМиробод туманида яшовчи 72 ёшли ушбу беморнинг аҳволи ўта оғир. У йиллар давомида қандли диабетдан даволаниб келган, айни пайтда ушбу касалликнинг 2-тури оғир кечмоқда, бемор инсулинга муҳтож. Шунингдек, ёғли гпатознинг 2-даражаси, сурункали панкреатит каби ҳамроҳ касалликлари ҳам мавжуд. Бу эса беморда хасталикнинг оғир кечишига сабаб бўлмоқда.\nУшбу ҳолат бутун дунё мамлакаларида шиддат билан тарқаётган коронавирус инфекциясининг нақадар хавфли эканлигидан далолат беради. Агар карантин қоидаларига қатъий риоя этмасак, хушёр бўлмасак, нафақат ўзимизни, балки яқинларимизни ҳам хавф остига қўйишимиз мумкин. Негаки, атрофимизда коронавирусга чалинганлар йўқлигига ҳеч ким кафолат бера олмайди...\nЭслатиб ўтамиз, куни кеча ҳам тошкентлик беморда коронавирус инфекцияси ўта оғир кечаётгани акс этган видео намойиш қилинганди.


Fergana.uz - ҚУВАДА ЯНГИ ИШ ЎРИНЛАРИ ЯРАТИЛАДИ: САНОАТ ЗОНАЛАРИ ТАШКИЛ ЭТИЛИБ, АДИР ВА ТОШЛОҚ ЕРЛАР ЎЗЛАШТИРИЛМОҚДА amCharts examples\nҲозир сайтда 59 нафар фойдаланувчи Ишонч телефони статистикаси\nҚУВАДА ЯНГИ ИШ ЎРИНЛАРИ ЯРАТИЛАДИ: САНОАТ ЗОНАЛАРИ ТАШКИЛ ЭТИЛИБ, АДИР ВА ТОШЛОҚ ЕРЛАР ЎЗЛАШТИРИЛМОҚДА\n2022-01-19 12:13:05 124\nВилоят ҳокими Хайрулло Бозоров Қува туманидаги ўрганишлари давомида “Турк” МФЙ даги “Турк-2” кичик саноат зонаси ҳамда “Турк-2” ёшлар кичик саноат зонасидаги лойиҳалар билан танишди.\nИшлаб чиқариш майдони 6 гектардан иборат бўлган “Турк-2” кичик саноат зонаси жами 59 та лотларга ажратилган. Қиймати 35.6 млрд.сўмлик 40 та лойиҳа жойлаштирилиб, бунинг натижасида 470 тадан зиёд янги иш ўринлари яратилиши белгиланган. Ҳозирда 30 та лойиҳа бўйича қурилиш ишлари олиб борилмоқда. Мебель ишлаб чиқариш, ширинликлар тайёрлаш, сутни қайта ишлаш ва бошқа йўналишларда тадбиркорлар ўз фаолиятларини бошлаш арафасида.\n“Турк-2” ёшлар кичик саноат зонасининг умумий ер майдони эса 7.34 гектар бўлиб, шундан ишлаб чиқариш майдони 5.71 гектардан иборат. Ушбу кичик саноат зонаси 59 та лотларга ажратилган. Ҳозирда умумий қиймати 33.6 млрд. сўмлик 47 та лойиҳа жойлаштирилган. Улар ишга тушса 450 ўриндан зиёд янги иш жойлари яратилади. Тикувчилик, қурилиш моллари ишлаб чиқариш ва бошқа йўналишларда тадбиркорлар иш бошлайдилар. Вилоят ҳокимига мана шулар хусусида маълумотлар берилди. Ишбилармонлар билан мулоқотда вилоят раҳбари коммуникация тармоқлари билан боғлиқ масалалар ҳам тез фурсатларда тўла ҳал этилишини айтиб, мутасаддиларга зарур топшириқлар берди.\nВилоят ҳокими тумандаги Шербўтаев ММТП ҳудудида янги ўзлаштирилаётган ерларни ҳам бориб кўрди. Фермер Каримжон Ашуров ўтган йилдан буён қарийб 80 гектар тошлоқ ерни ўзлаштирганлигини, айниқса, хориждан тош майдалайдиган техника олиб келганидан сўнг ишлар янада жадал тус олганлигини айтиб ўтди. У эртапишар ўрик навларини экиб, эрта баҳордан боғ яратиш ишларига киришишини маълум қилди.\nШунингдек, Туркия технологияси асосида бир кунда 50 гектар майдонга сув етказиб бериш имконига эга бўлган суғориш тизимини йўлга қўйганлиги фаолиятини самарали бўлишида қўл келишини таъкидлади.


Германия термасига 3та гол урган футболчи «Пахтакор» сафига ўтди - xabar.uz\nГермания термасига 3та гол урган футболчи...\nГермания термасига 3та гол урган футболчи «Пахтакор» сафига ўтди\n17.01.2020 23:51 0 2060\nШвейцария терма жамоаси сафида жаҳон ва Европа чемпионатлари финал босқичи иштирокчиси бўлган тажрибали ҳужумчи Эрен Дердийок «Пахтакор»нинг навбатдаги трансферига айланди. Футболчи жамоа билан эркин агент сифатида икки йиллик шартномага имзо чекди, деб хабар берди клуб матбуот хизмати.\nДердийок фаолиятини Швейцариянинг «Олд Бойз» жамоасида бошлаган. Кейинчалик яхши ўйинлари билан ўша пайтда мамлакатда гегемон саналган клуб «Базель» эътиборини жалб қилган. Шундан сўнг Германия бундеслигасида «Байер» ва «Хоффенхайм» клублари шарафини ҳимоя қилган.\n2014 йилдан у фаолиятини Туркияда давом эттириб, «Қосимпошо», «Галатасарой» ва «Гўзтепе» жамоаларида тўп тепди. «Базель» ва «Галатасарой» таркибида Швейцария ва Туркия чемпионига айланган.\nМиллий терма жамоаси сафида кўплаб ўйинлар ўтказган. Ҳатто 2012 йили Германия терма жамоаси дарвозасига учта гол уриб, хет-трик қайд этган.\nПахтакор Эрен Дердийок\nСпорт 21/12, 10:04\n«Пахтакор»нинг афсонавий дарвозабони вафот этди\nСпорт 14/12, 14:29\nСпорт 04/12, 14:55\nЭммануэль Адебайор «Пахтакор»га ўтмоқда — турк матбуоти


Salomatlik — Страница 5 — Teleradio.uz\nViloyat Ftiziatriya va Pulmonologiya markazidagi islohotlar\nKoson tumani: guvalakdagi 18-dmtt hovlisi qachon devor bilan o’raladi?\nJamiyat / Mahalliy / Salomatlik / tahliliy-tanqidiy / Video / Xabarlar\nКуз мавсумининг энг фойдали мева ва сабзавотлари\nКузда инсон организми саломатлиги ва иммунитет, тери, соч ҳамда тирноқлар мустаҳкам бўлиши учун ҳар доимгидан ҳам кўпроқ витаминларга эҳтиёж сезади. Кузда истеъмол қилиш тавсия қилинадиган, организм учун муҳим бўлган витамин ва микроэлементларга бой мевалар ҳақида маълумот берамиз. Лавлаги Болалигимиздан севиб истеъмол қилган бўрш ва винегреддан асосий ўрин олган лавлаги билан бошқа таомлар ҳам тайёрлаш мумкин. Уни маринадлаш, қовуриш, салат ва шарбат тайёрлаб ичиш мумкин. Таркибида C, B, PP ва E витаминлари бўлган мазкур маҳсулот темир, магний, фосфор ва бошқа микроэлементларни ҳам ўз ичига олади. […]\n27-октябрь куни соат тахминан 18:00 лар чамаси Наманган шаҳрида яшовчи фуқаро ўзининг «Ласетти»си билан Сурхондарё вилояти Термиз туманидаги пиёдалар ўтиш йўлидан ҳаракатланаётган опа-укани туртиб кетади. Натижада 2015 йилда туғилган бола кўрсатилган тиббий ёрдамга қарамай шифохонада вафот этади. Ҳайдовчи ушбу ҳолатни ички ишлар органлари ходимларга болакайларни кўрмай қолганлиги билан изоҳлади. Ваҳолангки, ҳодиса содир бўлган жойда пиёдалар ўтиш йўлаги борлигини кўрсатувчи зарур белгилар ўрнатилган бўлган. Маълум қилинишича, ушбу йўл транспорт ҳосидасини содир этган ҳайдовчига нисбатан Термиз тумани ички ишлар бўлими ҳузуридаги тергов […]\n27 октябрь соат 10:00: Ўзбекистонда яна 98 нафар кишида коронавирус қайд этилди\n27 октябрь соат 10:00 ҳолатига кўра, Ўзбекистонда коронавирус инфекцияси қайд этилганлар сони 65 765 (+98) нафарни ташкил этмоқда. Янги касалланиш ҳолатларининг: — 5 нафари Қорақалпоғистон Республикасида, — 12 нафари Андижон вилоятида, — 7 нафари Бухоро вилоятида, — 5 нафари Қашқадарё вилоятида, — 8 нафари Самарқанд вилоятида, — 14 нафари Сирдарё вилоятида, — 16 нафари Сурхондарё вилоятида, — 10 нафари Фарғона вилоятида, — 5 нафари Хоразм вилоятида, — 8 нафари Тошкент вилоятида, — 8 нафари Тошкент шаҳрида коронавирус билан касалланган беморлар билан […]\nИнсон организмида аввал фанга номаълум бўлган тана аъзоси топилди. У жуда чуқур жойлашган бўлиб, айнан шу сабабли аниқланмай келган. Таъкидланишича, бу 300 йил ичида биринчи шундай кашфиётдир. Тиббиётчилар топган тана аъзоси тўртинчи жуфт сўлак безлари ҳисобланади. Олимлар уни қувур (tubarial) сўлак безлари деб аташган. Ушбу аъзо бош чаноғининг геометрик марказида, унинг асосига яқин жойлашган. Кўринишидан, ушбу безлар айнан шундай жойлашгани сабабли ҳанузгача пайқалмай келган. Ушбу тана аъзоси шифокорлар нур терапиясининг бўйин ва томоқ, простата ва уретра саратонларидан азият чекувчи беморларга таъсирини […]\nЯпониялик тадқиқотчилар тўрт киши кафе ёки ресторан столида ўтириб мулоқот қилаётган вақтида коронавирус қандай усулда тарқалишини моделлаштирди, деб хабар беради The Asahi Shimbun. Кадр: YouTube RIKEN Ҳисоблаш фанлари институти маркази олимлари Кобе университетидаги ҳамкасблари билан барда уч киши билан бирга ўтирилганида ва улардан бири коронавирус ташувчиси бўлган ҳолатда вируснинг юқиш эҳтимоллигини қандай бўлишини намойиш этди. Моделда тўрт киши иккига бўлиниб, бир-бирига нисбатан 60 сантиметр квадрат стол атрофида ўтирибди (бу кафе ва ресторанлардаги столларнинг стандарт ўлчами). Моделлаштириш бемор одамнинг ёнида ўтирган инсонга аэрозол […]\nХитойнинг Шаньдун шарқий провинциясидаги Циндао шаҳри маъмурлари беш кун ичида шаҳарнинг барча 9,5 миллион аҳолисини коронавирусга қарши текширишга қарор қилди, деб ёзади «ТАСС». Соғлиқни сақлаш масалалари бўйича шаҳар қўмитаси баёнотига кўра, шаҳарда коронавирус юқтириш билан боғлиқ 12 та янги ҳолат аниқланганидан кейин шундай қарорга келинган. Тасдиқланган режага кўра, яқин уч кун ичида шаҳардаги бешта алоҳида туман аҳолиси тестдан ўтказилади, беш кун ичида эса бутун Циндао аҳолисини коронавирусга текшириш якунланади. Айни пайтда шаҳарнинг турли ҳудудларида таҳлил топшириш пунктлари ёнида янги турдаги коронавирус нуклеин […]


Соғлиқни сақлаш вазирлиги: Ижтимоий тармоқларда одам папиллома вирусига қарши вакцина тўғрисида билдирилаётган важлар асоссиз - zarnews.uz\nСоғлиқни сақлаш вазирлиги: Ижтимоий тармоқларда одам папиллома вирусига қарши вакцина тўғрисида билдирилаётган важлар асоссиз\nБачадон бўйни саратони аёллар саломатлигига таҳдид қилувчи жиддий касалликлардан бири ҳисобланади. Статистик маълумотларга кўра, дунёда биргина 2018 йилда бачадон бўйни саратони билан қарийб 570 000 янги касалланиш ҳолати қайд этилган. Ҳар йили шу касалликдан 311 000 нафардан ортиқ аёллар вафот этади. Аммо касалликнинг ушбу турининг олдини олиш борасида синалган ва самарали усуллар мавжуд. Улардан бири — одам папиллома вируси (ОПВ)га қарши эмлаш.\nКўпчиликни одам папиллома вирусининг ўзи нима? Ушбу вакцинага мамлакатимизда эҳтиёж борми? Вакцинанинг асоратлари бўлмайдими, деган саволлар қизиқтириши табиий. Шунингдек, ижтимоий тармоқларда ушбу вакцина ҳақида турли хавотирли баҳс-мунозаралар ҳам бўлмоқда. Улар қанчалик асосли?\nПапиллома - вирусли касаллик бўлиб, унинг 200 дан ортиқ тури мавжуд. Айрим кўринишлари онкологик хасталикларни келтириб чиқаради. Хусусан, аёллардаги бачадон бўйни саратони ривожланишида айнан папиллома вируси етакчилик қилади. Вируснинг 10 га яқин тури жинсий аъзоларни зарарлайди. Унинг онкоген хавфи юқори бўлган 6, 11, 16, 18 турлари эса саратонни пайдо қилиши мумкин.\nОдам папиллома вируси (ОПВ)га қарши вакцина эса турли хавфли касалликларга сабаб бўлувчи ОПВ инфекциялари юқишининг олдини олиш учун қўлланилади. Бундан ташқари, одам папиллома вирусига қарши эмлаш аёллар ва эркаклар жинсий аъзоларида ўткир учли кондиломалар пайдо бўлишига сабаб бўлувчи ОПВ инфекциялари юқишининг ҳам олдини олади.\nБачадон бўйни саратони тарқалишига кўра, жаҳонда аёлларда учрайдиган саратон касалликлари орасида тўртинчи ўринда туради. Дунёда бўлгани каби, мамлакатимизда ҳам бачадон бўйни саратони барча ёшдаги аёллар ўртасида тарқалиши бўйича кўкрак бези саратонидан кейинги ўринни эгаллайди. Касалликлардан ўлим кўрсаткичи бўйича эса ушбу хасталик барча ёшдаги аёллар ўртасида кўкрак бези ва ошқозон бези саратонидан кейин учинчи ва туғиш ёшидаги аёллар (15-44 ёш) орасида эса иккинчи ўринда туради. Маълумотларга кўра, ҳар йили юртимизда 1600 нафардан зиёд аёл бачадон бўйни саратони касаллигига чалинмоқда. Шу боис бутун дунёда ушбу касалликнинг олдини олиш муҳим аҳамиятга эга.\n– Айни пайтга қадар мамлакатимизда Миллий эмлаш тақвимига кўра, 12 турдаги касалликларга қарши эмлаш ишлари олиб борилар эди. Эндиликда навбатдаги одам папилома вирусига қарши вакцина жорий этилмоқда, – дейди Вирусология илмий-амалий тиббиёт маркази директори, тиббиёт фанлари доктори Эркин Мусабоев. – Шу ўринда қайд этиш керакки, мамлакатимизда ҳар бир вакцинани жорий қилишдан олдин уни ҳар томонлама чуқур таҳлилдан ва синовдан ўтказиб, кўзланган ижобий натижа олинсагина, у амалиётга жорий этилади. Бу гал ҳам Соғлиқни сақлаш вазирлиги қошида махсус техник экспертлар гуруҳининг дунё тажрибасига таянган ҳолда ўтказган экспериментлари ижобий натижасини намоён этди. Шунинг учун бу вакцинадан қўрқиш, хавфсираш ноўрин. Мазкур вакцинага қарши кўрсатмалар умуман йўқ.\nМаълумот учун, айни пайтда ОПВга қарши режали эмлаш дунёнинг 102 дан ортиқ мамлакатида бир ёки бир неча турдаги ОПВ вакцинасидан фойдаланишга рухсат берилган. Шу йилнинг июнь ойи ҳолатига кўра, дунёнинг 96 та давлати (жумладан, Жаҳон соғлиқни сақлаш ташкилоти Европа минтақасидаги 33 мамлакат) миллий эмлаш дастурларига ушбу вирусга қарши эмлашни киритган. Шунингдек, 11 та мамлакат ҳатто ўғил болаларни ҳам эмлаш дастурини жорий этган. Эмлашнинг инсон саломатлигини асрашдаги муҳим натижаси бу вакцина кўп йиллардан бери қўлланиб келинаётган жуда кўплаб давлатлар (АҚШ, Россия, Австралия, Канада, Дания, Ирландия, Швеция, Финляндия, Янги Зеландия, Шотландия) мисолида яққол намоён бўлмоқда.\nШу ўринда қайд этиш лозимки, одам папиллома вирусига қарши вакцинанинг нархи анча қимматлиги сабаб аксарият давлатларда у пулли асосда бажарилади. Бизнинг мамлакатимизда эса ўсмир қизлар давлат ҳисобидан бепул эмланади.\n– 2010 йилда мамлакатимизда 8 минг нафар 9-15 ёшли қизлар орасида ушбу вакцина қўлланилган эди. Ўтган даврда ушбу қизларда ҳеч қандай салбий ўзгаришлар кузатилмади, – дейди профессор Дилбар Маҳмудова. – Бугунги кунда миллат генофондини яхшилаш, аёллар ва қизлар саломатлигини муҳофаза қилиш мақсадида давлатимиз томонидан қатор халқаро ташкилотлар ҳамкорлигида ушбу вакцина олиб келинмоқда. Шу ўринда савол туғилиши табиий. Нима учун вакцина айнан 9-14 ёшдаги ўсмир қизларда қўлланилади? Илмий изланишлар натижасига кўра, айнан шу ёшдаги қизлар мукаммал равишда иммунитет ишлаб чиқаради. Боиси, улар ҳали турмушга чиқмаган ва вирусни юқтириш иммунитетига эга бўлмаган бўлади. Шу сабабли ҳам айни шу пайтда эмлаш бошқа ёшдагиларга нисбатан самарали бўлади.\nЭмлаш жараёнининг бориши эса Жаҳон соғлиқни сақлаш ташкилоти, ЮНИСЕФ ва Ўзбекистон Республикаси Соғлиқни сақлаш вазирлигининг қатъий назоратига олинади. Эмлаш жараёни барча тиббий кўрсатмаларга риоя этилган ҳолда ўз вақтида ва тўғри амалга оширилса, ҳеч қандай асорат бўлмайди. Аксинча, ОПВга қарши эмлаш орқали фарзандларимизни бачадон бўйни саратони деб аталмиш оғир дарддан халос этишга, келажакда уларнинг соғлом ва бахтли ҳаёт кечиришига эришамиз.


Эронда норозилик намойишлари давом этмоқда\nТеҳронда сув танқислиги ва мамлакатдаги иқтисодий шароит ёмонлашаётгани сабабли норозилик намойишлари бўлиб ўтмоқда. Пойтахтдаги намойишчилар Эрон раҳбариятидан норозилигини очиқчасига билдиришмоқда: «Диктаторга ўлим».\nОзодликнинг Эрон таҳририяти — Фарда радиоси ижтимоий тармоқларда 26 июль куни эрталаб Теҳрон марказидаги Жомҳури Исломий шоҳ кўчасида бўлиб ўтган норозилик намойишларига бағишланган видео ва постларга ишора қилмоқда. Намойишчилар Хузистон ва Эроннинг бошқа шаҳарларида ойнинг ўрталаридан бери сув танқислиги сабабли норозилик намойишларини ўтказаётган намойишчиларни қўллаб-қувватламоқда.\nТеҳрондан олинган видеода намойишчилар Эронда сиёсий ҳаётни назорат қиладиган консерватив ислом уламоларидан норозилигини билдирмоқда.\nЭроннинг ярим асрдаги энг даҳшатли қурғоқчилигини сувни ёмон бошқариш сиёсати кучайтирди. Мамлакат ҳудудларида сув миқдори камлиги сабабли гидроэлектр тўғонларида электр энергияси узилишлари юз беради.\nМамлакатдаги норозилик намойишлари 15 июлдан бери давом этмоқда. Хавфсизлик кучлари томонидан бостириш пайтида камида бешта намойишчи отиб ўлдирилди.


Афғонистонда Толибоннинг 83 жанггариси ўлдирилди\n19 январ 2021, Тошкент вақти: 10:09\nҚандаҳордаги ҳарбий базада НАТО қўшинлари.\nАфғонистон махсус хизмати Қандаҳор вилоятида 31 январь куни ўтказилган амалиётда Толибоннинг 83 нафар жанггариси ўлдирилганини маълум қилди.\nМахсус хизмат расмийси Султон Муҳаммад 1 февраль куни Озод Европа-Озодлик радиосига Толибонга қарши ўтказилган амалиёт пайтида ҳаводан ҳам зарбалар берилганини ва ўнлаб техник воситалар йўқ қилинганини таъкидлади.\nУнга кўра, жанггарилар гуруҳи Қандаҳор вилоятидаги ҳукумат қўшинлари назоратидаги ўтказиш пунктларига ҳужум қилишни мувофиқлаштириш мақсадида Панжавай ва Майланд туманларига тўпланаётган эди.\nРасмийнинг билдиришича, 30 январь куни АҚШ кучлари ҳам Толибонга Ғазни вилоятида ҳаво зарбалари берган. Ҳужум оқибатида 26 жанггари ҳалок бўлди ва 22 жанггари яраланди.


Эрдўған: «Қошиқчининг қотилини мен биламан. Уни эълон қилинглар энди...» - Zamin.uz\nТуркия президенти Ражаб Тоййиб Эрдўған Истанбулнинг Долмабаҳче саройида Ислом ҳамкорлик ташкилотига аъзо давлатлар ва кузатувчиларнинг Конституциявий ва Олий суднинг биринчи конференциясида: «Қошиқчини ўлдирган шахс менга маълум. Уни кимлигини эълон қилинглар», деди.\nЭрдўған нималар ҳақида гапирган:\nҚошиқчи ўлими билан боғлиқ жиноятга алоқадор аудио ёзувлар жиноятни Саудия валиаҳдига алоқадор одамлар томонидан содир этилганини ошкор қилган.\nСаудия бош прокурори Туркияга келганда мамлакат бош прокурорига ҳеч қандай маълумот тақдим қилмаган. Эрдўған қироллик Бош прокурорини танқид қилиб: «Саудия бош прокурори Истанбулни 5 чемодан маст қилувчи ичимликлар билан тарк қилди. Бизга муҳим бўлган ишлар уни қизиқтирмайди», деган.\nЭрдўған нутқи давомида Ислом дунёсидаги баъзи бир тоифа ва давлатлар Қошиқчи ўлими масаласида ҳақиқатни гапирмаганига ишора қилган.\nЭрдўған: “Кеча биз Америка сенатида Қошиқчи масаласидаги муҳокамани кузатдик. Ишлар тўхтаб қолгани йўқ, балки давом этмоқда ва ривожланмоқда. Чунки биз америкаликлар ва уларнинг разведкасини барча маълумотлар билан таъминладик.\nЭрдўған, Туркия Қошиқчи ўлими билан боғлиқ маълумотларни ким сўраса, бераётганига ишора қилди ва бундан ягона мақсад адолатни қарор топтириш эканини айтди.\nЯнгиликлар » Дунё » Эрдўған: «Қошиқчининг қотилини мен биламан. Уни эълон қилинглар энди...»


Ал-Қобиз, Ал-Босит исмининг маъноси – Islom Nuri\nАл-Қобиз, Ал-Босит исмининг маъноси\nБу икки исм суннатун набавийяда келган. Сунанларда, Имом Аҳмаднинг\nмуснадларида Анас ибн Молик разияллоҳу анҳудан ривоят қилинган\nҳадисда Анас дедилар:\n«عَنْ أَنَسِ بْنِ مَالِكٍ قَالَ: غَلَا السِّعْرُ عَلَى عَهْدِ\nرَسُولِ اللهِ صَلَّى اللهُ عَلَيْهِ وَسَلَّمَ، فَقَالُوا: يَا\nرَسُولَ اللهِ لَوْ سَعَّرْتَ. فَقَالَ: “إِنَّ اللهَ هُوَ\nالْخَالِقُ الْقَابِضُ، الْبَاسِطُ الرَّازِقُ، الْمُسَعِّرُ،\nوَإِنِّي لَأَرْجُو أَنْ أَلْقَى اللهَ وَلَا يَطْلُبُنِي أَحَدٌ\nبِمَظْلَمَةٍ ظَلَمْتُهَا إِيَّاهُ فِي دَمٍ وَلَا مَالٍ»\nРасулуллоҳ соллаллоҳу алайҳи ва саллам даврларида нарх кўтарилиб\nкетди, шунда асҳоблар дедилар: Эй Расулуллоҳ, нарх қўйиб берсангиз\nэди. У зот дедилар: “Аллоҳ яратувчидир, ризқларни торайтувчи\nва кенгайтирувчидир, Раззоқдир, нархларни белгиловчидир. Мен\nАллоҳ таолога бирон киши мендан на қонда ва на молда унга қилиб\nқўйган бирорта зулмни талаб қилмаган ҳолатда Аллоҳга йўлиқишни\nумид қиламан”. Боситнинг маъноси: бандаларнинг манфаатига\nқараб бандалардан хоҳлаганининг ризқини кенгайтириб қўядиган,\nҚобиз эса бандалардан хоҳлаганларини ризқини торайтириб ёки\nризқидан маҳрум қилиб қўювчи деганидир. Аллоҳ таоло деди:\n«وَلَوْ بَسَطَ اللَّهُ الرِّزْقَ لِعِبَادِهِ لَبَغَوْا فِي\nالْأَرْضِ وَلَكِنْ يُنَزِّلُ بِقَدَرٍ مَا يَشَاءُ»\n“Агар Аллоҳ таоло бандаларига ризқни кенг қилиб қўядиган\nбўлса, улар Ер юзида ҳаддан ошадилар ва лекин Аллоҳ ўзи хоҳлаган\nмиқдорда ризқларни туширади”. Қобз дегани ризқни торайтириш\nдегани, баст дегани ризқни кенгайтириш ва кўпайтириш дегани.\nБуларнинг ҳаммаси Аллоҳ азза ва жалланинг қўлидадир. У\nторайтирувчи, кенгайтирувчи, туширувчи, кўтарувчи, берувчи, ман\nқилувчи, азиз қилувчи, хор қилувчи, бу ишларда Унинг биронта\nКитобу суннатда кўплаб оят ва ҳадисларда кенгайтириш ва\nторайтириш Аллоҳ азза ва жаллага изофа қилинган ҳолатда зикр\nқилинган. Аллоҳ таоло деди:\n“اللَّهُ يَبْسُطُ الرِّزْقَ لِمَنْ يَشَاءُ مِنْ عِبَادِهِ\n“Аллоҳ хоҳлаган бандаси учун ризқни кенгайтириб қўяди ва\nторайтириб қўяди”. Аллоҳ бошқа бир оятда деди:\n“إِنَّ رَبَّكَ يَبْسُطُ الرِّزْقَ لِمَنْ يَشَاءُ وَيَقْدِرُ\nإِنَّهُ كَانَ بِعِبَادِهِ خَبِيرًا بَصِيرًا”\n“Албатта Раббингиз хоҳлаган бандаси учун ризқни кенгайтириб\nқўяди ва хоҳлагани учун торайтириб қўяди. У бандаларнинг ҳолидан\nхабардор ва уларни кўриб турувчи зотдир”. Мана шу далиллар\nва унга ўхшаш бошқа далиллар, торайтириш ва кенгайтиришнинг\nҳаммаси Аллоҳ табарока ва таолонинг қўлида экани, Унинг\nтасарруфоти ва тадбирида экани, У хоҳлаган бандаси учун унинг\nмолини, офиятини, умрни, илмини ва ҳаётини кенг қилиб қўйиши ва\nхоҳлаган бандасига тор қилиб қўйишига далолат қилмоқда. Ул зот ҳар\nбир қилаётган ишида Ҳаким ва хабардор зотдир.\nЭй Аллоҳ бизга барокатларинг, раҳматинг, фазли-марҳаматинг ва\nризқингни кенг қилгин.


Хитой аэропортида йўловчи самолёти ёниб кетди - 12.05.2022, Sputnik Ўзбекистон\nХитой аэропортида йўловчи самолёти ёниб кетди\nХитойнинг “Цзянбэй” халқаро аэропортида бортида 113 киши бўлган самалёт ёниб кетди. 40 киши тан жароҳати олган. 12.05.2022, Sputnik Ўзбекистон\nТОШКЕНТ, 12 май — Sputnik. Хитой жануби-ғарбидаги Чунцин шаҳрида жойлашган “Цзянбэй” халқаро аэропортида Tibet Airlines авиакомпаниясининг йўловчи самолёти парвоз пайтида учиш-қўниш йўлагидан чиқиб, ёниб кетди. Бу ҳақда РИА Новости хабар берди.Ҳодиса маҳаллий вақт билан 08:09 атрофида юз берган. Самалёт бортида 113 йўловчи ва тўққиз нафар экипаж аъзоси бўлган. 40 киши тан жароҳати олиб, шифохонага етказилган.Ҳозирча ҳалок бўлганлар ҳақида маълумот берилмаган, ҳодиса сабаблари ҳали аниқланмаган.Россиянинг маҳаллий нашрларига кўра, самалёт бортида хориж фуқаролари бўлмаган.Хитой марказий телевидениесининг хабар беришича, ёнғин аллақачон ўчирилган, ҳодиса юз берган учиш-қўниш йўлаги ёпилган, самолётлар ундан кўтарилмайди ва унга қўнмайди. Чунцин шаҳрида якунланган рейслар қисман Сичуань провинциясининг Чэнду шаҳридаги “Шуанлю” халқаро аэропортига кўчирилган. Бу Хитойдаги жорий йилнинг иккинчи йирик авиаҳалокатидир.Куньминдан Гуанчжоуга MU5735 рейсини амалга ошираётган Boeing 21 март куни Хитой жанубидаги Гуанси-Чжуан автоном районидаги Учжоу шаҳрининг Тэн уездида ҳалокатга учраган. Самолёт бортида 132 киши, жумладан 123 йўловчи ва тўққиз нафар экипаж аъзоси бўлган, уларнинг барчаси ҳалок бўлган, деб эълон қилинган. 2015 йилдан бери фойдаланилаётган лайнернинг ҳалокатга учрашининг мумкин бўлган сабаблари ҳалигача маълум эмас. Мутахассислар топилган “қора қутилар”ни текширишда давом этмоқда.\nхитой, самолёт ҳалокати, ёнғин\n© UnsplashПожарный, иллюстративное фото\nХитойнинг “Цзянбэй” халқаро аэропортида бортида 113 киши бўлган самалёт ёниб кетди. 40 киши тан жароҳати олган.\nТОШКЕНТ, 12 май — Sputnik. Хитой жануби-ғарбидаги Чунцин шаҳрида жойлашган “Цзянбэй” халқаро аэропортида Tibet Airlines авиакомпаниясининг йўловчи самолёти парвоз пайтида учиш-қўниш йўлагидан чиқиб, ёниб кетди. Бу ҳақда РИА Новости хабар берди.\nҲодиса маҳаллий вақт билан 08:09 атрофида юз берган. Самалёт бортида 113 йўловчи ва тўққиз нафар экипаж аъзоси бўлган. 40 киши тан жароҳати олиб, шифохонага етказилган.\n“TV9833 рейси билан Чунцин-Ньингчи рейсини амалга ошираётган самолёт “Цзянбэй” халқаро аэропортида учиш-қўниш йўлагидан чиқиб кетди ва унинг чап тарафидаги фюзеляжининг бурун қисми ёниб кетди”, - дейилади аэропорт хабарида.\nҲозирча ҳалок бўлганлар ҳақида маълумот берилмаган, ҳодиса сабаблари ҳали аниқланмаган.\nРоссиянинг маҳаллий нашрларига кўра, самалёт бортида хориж фуқаролари бўлмаган.\nХитой марказий телевидениесининг хабар беришича, ёнғин аллақачон ўчирилган, ҳодиса юз берган учиш-қўниш йўлаги ёпилган, самолётлар ундан кўтарилмайди ва унга қўнмайди. Чунцин шаҳрида якунланган рейслар қисман Сичуань провинциясининг Чэнду шаҳридаги “Шуанлю” халқаро аэропортига кўчирилган. Бу Хитойдаги жорий йилнинг иккинчи йирик авиаҳалокатидир.\nКуньминдан Гуанчжоуга MU5735 рейсини амалга ошираётган Boeing 21 март куни Хитой жанубидаги Гуанси-Чжуан автоном районидаги Учжоу шаҳрининг Тэн уездида ҳалокатга учраган. Самолёт бортида 132 киши, жумладан 123 йўловчи ва тўққиз нафар экипаж аъзоси бўлган, уларнинг барчаси ҳалок бўлган, деб эълон қилинган. 2015 йилдан бери фойдаланилаётган лайнернинг ҳалокатга учрашининг мумкин бўлган сабаблари ҳалигача маълум эмас. Мутахассислар топилган “қора қутилар”ни текширишда давом этмоқда.


“Турон”ни икки нафар футболчи тарк этди / CHAMPIONAT.asia\n23:10А Серия. “Рома” сафарда “Торино”га енгилди, Диавара 85-дақиқада майдондан четлатилди 0 22:59Ла Лига. “Хетафе” – “Реал”. Асосий таркиблар 9 22:50МЮ АПЛ тарихидаги 1000-голини ўтказиб юборди 1 22:41АГМК ва "Истиқлол" "Қирол Фаҳд" стадионига етиб келди 19 22:35Англия Кубоги. “Лестер” – “Саутгемптон” баҳси старт олди (онлайн ҳисоб) 5 22:30Гринвуд Рунининг рекордини такрорлади 4 22:27ОЧЛ-2021. АГМК - "Истиқлол". Асосий таркиблар маълум 48 22:15Гари Невилл: “Арсенал” Суперлигага қўшилмоқчи? Улар ҳозиргина аутсайдер билан дуранг ўйнашди” 10 21:53АПЛ. "Манчестер Юнайтед" қийин ўйинда ишончли ғалабага эришди ва "Сити" билан орадаги фарқни қисқартирди 42 21:49Англия кубоги. Ярим финални кимлар асосий таркибда бошлайди? 9 21:28Бензема ўзини ноқулай ҳис қилмоқда 9 21:26УЕФА Европа Суперлигаси ҳақида баёнот берди 12 21:06Ла Лига. "Атлетико" муҳим ўйинда Суарес ва Феликссиз рақибини "янчиб ташлади" 6 20:57МЮ, "Реал", "Барселона", "Ювентус" ва яна 8 клуб Суперлига тузмоқчи. "Бавария" ва ПСЖ бунга қарши 19 20:45Сурат биздан, изоҳ сиздан! 23\n“Турон”ни икки нафар футболчи тарк этди\n03 мар 17:43\nТеглар : Турон\nСуперлига дебютанти бўлган Яйпаннинг “Турон” жамоаси бу йил ўз таркибини маҳоратли ижрочилар ҳисобига кучайтириб олди.\nБунинг натижасида жамоада яхшигина рақобат юзага келди дейиш мумкин. Ўтган мавсум ПРО-Лигада жамоа сафида етакчи ўйинчилар сифатида гавдаланган ҳимоячи Ғолиббек Сарибоев билан ярим ҳимоячи Дониёр Исмоилов яқинда жамоасини ўзгартиришга қарор қилди. Чап қанот ҳимоя чизиғида жангаворлиги билан ажралиб турадиган Сарибоев жорий мавсумни ҳам ПРО-Лигада ўтказишни истаб, “Динамо”дан тушган таклифни қабул қилди. Айтишларича Ғолиббекка самарқандликлар жиддий қизиқиб қолган ва шу боис у “Турон” раҳбарияти билан маслаҳатлашган холда, жамоа билан дўстона хайрлашган.\nШунингдек 27 ёшли Дониёр Исмоилов ҳам бир йиллик танаффусдан сўнг яна “Андижон” жамоасига қайтишга қарор қилган кўринади. Сабаби ўнг қанот ярим ҳимоячиси яқинда “бургутлар”нинг АНдижондаги йиғинига бориб қўшилганини кўрдик.\n“Ўзбекистон” ўйингоҳи ФИФА стандартларига мос замонавий аренага айланди 53\n03 мар 18:36:17\nОмадизларни берсин йигитлар


4 яшар қизини калтаклаган милиционер ота устидан жиноят иши очилди (видео)\nЯқинда ижтимоий тармоқларни 4 яшар қизчанинг ўз отаси томонидан калтаклангани ларзага солди. Воқеа Тошкент шаҳри Чилонзор туманида содир бўлган; қизчанинг отаси милиция ходими бўлиб, ҳозирда устидан бир неча модда бўйича иш очилган; суд қизча ва унинг акасини онасига олиб берган.\nОзодлик 4 яшар қизалоқнинг исми Мўмина бўлиб, унинг отаси Миробод туман Ички ишлар бўлимида ишлаганини аниқлади. Қизини ургани ошкор бўлгач, у ишдан ҳайдалиб, устидан жиноий иш қўзғатилган.\n– 1986 йилда туғилган Ҳ.А.Н. ҳозирда милиция бўлимидан ишдан бўшатилган. Унга нисбатан Ўзбекистон жиноят кодексининг камида 4 та моддаси билан жиноий иш қўзғатилди. Жумладан, 104-модда (Қасддан баданга оғир шикаст етказиш) ва 110- модда (Қийнаш) моддалари бор. Ҳозирда ундан тилхат олиниб, уйига қўйиб юборилган. Лекин уни эҳтиёт чораси сифатида қамоққа олиш бўйича санкция бериш масаласи ҳам ўрганилмоқда, деди ҳуқуқ-тартибот идораларидаги манба.\n9 ноябрь куни Чилонзор туманининг “Нафосат” маҳалласида ўтган сайёр суд Мўмина ва унинг 8 яшар акасини отасидан олиб онасига берган. Бу ҳақда маҳалла фаолларидан бири маълум қилди. Унга кўра, Мўминанинг отаси билан онаси расман ажрашмаган бўлиб, ҳали ҳам уларнинг никоҳи сақланиб турибди.\nВидеотасвирда Мўминанинг ўз отаси томонидан бир неча дақиқа давомида аёвсиз калтаклангани акс этган. Ота қизини уриш давомида уни ҳақоратлаб уйдан ҳайдайди: “Ҳе, исқирт. Менга керакмассан. Онанг икки йилдан бери Туркияда юрибди. Энди итнинг кунини соламан сенларга. Қачон кетасан? Йиғиштир нарсаларингни? Кет уйимдан”, дея уради ота қизини.\nМанбанинг айтишича, қизчанинг онаси икки йил давомида Туркияда яшаб, жорий йил октябрь ойида Тошкентга қайтиб келган ва болаларини эридан тортиб олиш борасида судга мурожаат қилган.\nБолага тарбия беришда уни уриш керакми? «Озодлик» сўровномаси:


Гуноҳларим кечирилмайди деб ўйлаяпсанми?\nКўплаб гуноҳ ва фаҳш ишларни қилганни Аллоҳ кечириши қийин деб ўйловчига қуйидаги “Юз кишини ўлдирганнинг тавбаси” ҳадисини келтирамиз. Абу Саъид Саъд ибн Молик ибн Синон ал-Худрий розияллоҳу анҳудан ривоят қилинади, Набий соллаллоҳу алайҳи васаллам дедилар: “Сизлардан олдингилар ичида 99 та жонни ўлдирган бир кимса бор эди. У ер юзи аҳлининг энг билимдон кишисини суриштирди. Уни бир роҳибга далолат қилишди. У роҳибнинг олдига келди ва ўзининг 99 та жонни ўлдирганини, тавба қилишига имкон бор-йўқлигини сўради. Роҳиб: “Имкон йўқ” деб жавоб берди. Шунда бояги кимса роҳибни ҳам ўлдирди ва саноқни 100 тага етказди. Кейин яна ер юзининг энг илмли кишисини суриштирди. Уни бир олим кишига далолат қилишди. У бориб, ўзининг 100 та жонни ўлдирганини, энди тавба қилишига имкон бор-йўқлигини сўради. Олим: “Имкон бор. Сен билан тавба орасини ким тўса олади?! Сен фалон ерга бор. У ерда Аллоҳ таолога ибодат қилаётган инсонлар бор. Улар билан бирга ибодат қил. Ўз еринггга қайтма. Чунки, у ёмон жой экан” деб жавоб берди. Бояги кимса айтилган томонга жўнади. Ярим йўлга етганда, ўлим фариштаси унга етиб олди (вафот этди). Шунда у одам хусусида раҳмат фаришталари билан азоб фаришталари тортишдилар. Раҳмат фаришталари: “Бу одам тавба қилган ҳолда қалби билан Аллоҳ таоло сари кетаётган эди” дейишди. Азоб фаришталари: “Бу одам (умрида) ҳеч яхшилик қилмаган” дейишди. Шунда уларнинг ёнига бир фаришта одам суратида келди. Фаришталар уни бу ишга ҳакам қилдилар. У: “Сизлар унинг яшаган жойи билан бормоқчи бўлган жойини ўлчаб кўринглар. Бу одам қайси тарафга яқинроқ бўлса, ўша тарафга ҳукм қилинади” деди. Фаришталар ўлчаб кўрсалар, у одам бормоқчи бўлган тарафига яқин экан. Дарҳол унинг руҳини раҳмат фаришталари олиб кетдилар”. Муттафақун алайҳ.\nБошқа бир ривоятда эса: “Аллоҳ таоло бу ерга: “Бу одамдан узоқлаш” деб, бунисига эса “Бу одамга яқинлаш” деб ваҳий қилди ва уларнинг орасини ўлчанглар” деб буюрди. Фаришталар ўлчашса, у одам бунисига яқинроқ экан. Бас, унинг гуноҳлари мағфират қилинди” дейилган.\nДарҳақиқат, у одам билан тавбанинг орасини тўсишга кимнинг ҳаққи бор?! У одамни тавбадан маҳрум қилишга кимнинг ҳуқуқи бор?! Эй кўп гуноҳлар содир этган киши! Сен ўзингни ривоятда келтирилган, Аллоҳ тавбасини қабул қилган кимсадан ҳам гуноҳкорроқ деб биласанми?! Ундай эмас, тўғрими? Нега унда умидсизликка тушмоқдасан?!\nАллоҳ таолонинг ушбу сўзини яхшилаб ўйлаб кўр: “Улар Аллоҳга қўшиб, бошқа “илоҳ”га илтижо қилмаслар ва Аллоҳ ўлдиришни ман этган жонни ноҳақ ўлдирмаслар ҳамда зино қилмаслар. Ким мана шу (гуноҳлар)ни (имонсиз ҳолда) қилса, гуноҳга (уқубатга) учрар, қиёмат кунида унга азоб бир неча баробар зиёда қилинур ва у жойда хорланган ҳолида мангу қолур. Илло, кимки (шу дунёда) тавба қилса ва имон келтириб, яхши амал қилса, бас, Аллоҳ ана ўшаларнинг ёмонлик (гуноҳ)ларини яхшилик (савоб)ларга айлантириб қўяр. Аллоҳ мағфиратли ва раҳмли Зотдир” (Фурқон, 68-70).\nОятдаги “Аллоҳ ана ўшаларнинг ёмонлик (гуноҳ)ларини яхшилик (савоб)ларга айлантириб қўяр” жумласи сенга Аллоҳнинг буюк фазлини баён қилмоқда. Уламолар бу ердаги табдил (айлантириш)дан мурод 2 хил табдил дейдилар.\n1. Ёмон сифатни яхши сифатга айлантириш. Масалан, ширкни иймонга, зинони иффатга, ёлғонни ростга, хиёнатни омонатга ва ҳоказо.\n2. Қилинган ёмонликни қиёмат куни яхшиликларга айлантириш. Бундай фазлдан кўра буюкроғини бирор жойда кўрганмисан?!


Уламони асраб қолган яҳудий... | Azon.uz - Ахборот-таҳлилий портал\nУламони асраб қолган яҳудий...\n1086 03:00 20.05.2020\nМилодий 778 йилда Қуртубада Толун ибн Абдулжаббор Муъофирий роҳимаҳуллоҳ дунёга келди. Ўз замонида у Моликий мазҳабининг имоми эди. У олим, обид эди. У Ҳакам ибн Ҳишомни ҳурматларни оёқости қилгани учун салтанатдан олиб ташламоқчи бўлган олимларга бош бўлган эди.\nЖуда катта фитна бўлди. Кўп уламолар қўлга олинди ва қатл қилинди. Толун ибн Абдулжаббор роҳимаҳуллоҳ бир йил мобайнида бир яҳудийнинг уйида беркиниб ётди. Сўнгра унинг уйидан чиқиб вазир Абул Бассомдан паноҳ сўради. Вазир уни уйига жойлаб қўйиб Ҳакам ибн Ҳишомга хабарни етказди. Ҳакам уни тутиб келишларини буюрди. Толун ибн Абдулжаббор келгач Ҳакам унга қилган яхшиликларини эслатиб деди:\n- Эй Толун! Сени ўзимга бошқалардан яқин олмаганмидим?! Хотинингнинг жанозасига борган эдим. Сен бўлсанг мени ўлдириш ҳақида гапириб юрибсан!\nТолун ибн Абдулжаббор деди:\n- Аллоҳга қасамки, менга қилган яхшиликларингга иқрорман, инкор қилмайман. Аммо мен сени Аллоҳ учун ёмон кўрдим. Сенга ваъзлар қилдим, гапимни олмадинг!\n- Биламан, сенга ўхшаганлар бировни ёмон кўрса ҳам Аллоҳ учун ёмон кўради, яхши кўрса ҳам Аллоҳ учун яхши кўради. Шунинг учун мен бугун сени авф қиламан. Аммо менга айтчи, вазиримиз Абул Бассом сени қандай топди?\nТолун ибн Абдулжаббор роҳимаҳуллоҳ деди:\n- Уни бугун эрталаб мен топдим.\n- Бир йил давомида қаерда эдинг?\n- Бир яҳудийнинг уйида эдим. У мени Аллоҳ учун муҳофаза қилди. Сенинг мусулмон вазиринг эса мени ҳимоясига олиб сўнг хиёнат қилди.\nҲакам бироз жим турдида вазири Абул Бассомга деди:\n- Аллоҳ сени хор қилсин! Яҳудий уни илми ва тақвоси учун бир йил сақлабди. Сен эса дунёйинг учун унга хиёнат қилдинг. Кўзимдан йўқол! Қайтиб менинг мажлисимда кўринма!\nДунё шунақа экан. Қиссалар такрорланаверар экан. Гоҳида ўйламаган кишинг сени ҳимоя қилар экан. Гоҳо эса ишонган кишинг сенга хиёнат қилиши мумкин экан. Ҳаёт ибратларга тўла!\nИслом Уламолар яҳудий Махсус Мақолалар\n516 23:11 29.05.2020\n2856 20:00 29.05.2020\n3600 19:30 29.05.2020


Ҳинд уммонида рўй берган цунами оқибатида Индонезиянинг Ява оролида қарийб 400 одам ҳалок бўлган.\n30 июн 2022, Тошкент вақти: 17:39\n130дан ортиқ одам бедарак йўқолган. Ўн минглаб одам уйларини ташлаб кетишга мажбур бўлган. Тўрт метр баландликдаги цунами Ҳинд уммонидаги зилзила оқибатида кўтарилган эди. Зилзила эпимарказида унинг кучи Рихтер шкаласи бўйича 7.7 бални ташкил этган.


Агранинг Оромбоғидан Андижоннинг Боғи Бобуригача - BBC Uzbek - O'zbekiston\nАгранинг Оромбоғидан Андижоннинг Боғи Бобуригача\nСўнгги янгиланиш 14 феврал 2013 - 17:35 GMT\nТарихда шоҳ ва шоир деб ном қолдирган буюк Бобур туғилиб вояга етган Андижонда бугун катта тантаналар бўлиб ўтди.\nЭрта тонгдан шаҳар жамоатчилиги, шеърият мухлислари, Тошкент, Фарғона, Намангандан келган ёзувчию олимлар Бобур номидаги майдонга, унинг салобатли ҳайкали пойига оқиб кела бошладилар. Уларнинг қўлларида баҳор элчилари чучмома ва атиргул тўла саватлар. Анжуман қатнашчилари Бобур ва унинг жаҳон тараққиётига қўшган улкан ҳиссаси ҳақида фахр хамда ғурур билан гапирдилар. Шоир битган ғазаллар куйланди. Шундан сўнг Андижон-Ўш йўли ёқасидаги Боғи Бобурда Бобур халқаро жамоат фонди ташаббускорлигидаги анъанавий илмий анжуман бошланди.\nЎзбекистонда Бобур сиймосига Алишер Навоий даҳоси қаторида қаралади. Унинг Бобурийлар Империясига асос солган шоҳ сифатидаги тарихий хизматига нисбатан туркий тилда такрорланмас гўзал ашъорлар битиб қолдирган девонлари, ижодий меросига юксакроқ баҳо берадилар.\nЭнциклопедик нашрлар, илмий тадқиқотларда у ҳақда шундай ёзилади: Заҳириддин Муҳаммад Бобур 1483 йил 14 февралда Андижонда туғилган. Амир Темурнинг бешинчи авлоди. Фарғона ҳукмдори Умаршайхнинг фарзанди. Бобур 12 ёшида, 1494 йилда тахтга чиқди. 1503-1504 йилларда Афғонистонни эгаллайди. 1519-1525 йилларда Ҳиндистонга 5 марта юриш қилади ҳамда уч асрдан ортиқ давом этган Бобурийлар салтанатига асос солади. Бобур 1530 йилда Аграда вафот этган.\nАгра. Илк бор ташкил этилганига ҳали бир аср ҳам бўлмаган бу шаҳар Бобур Иброҳим Лодийни Панапатий жангида мағлуб этиб (1526 й.) Деҳлига кириб келган дастлабки кунларданоқ ўзига тортган. Туркий ҳукмдор Ҳиндистоннинг иккинчи муқаддас дарёси – Жамна бўйидаги Аграни янги пойтахт деб эълон қилди ва ўзи умрининг охиригача 4 йил (1526-1530 йиллар) шу ерда яшади.\nМен Агранинг ҳамон сақланиб қолган қадимий тош кўчаларини кезиб, XVI-XIX асрларда Бобурийлар сулоласи ҳукмдорлари бунёд этган тарихий обидалар билан танишиб, туб агралик ҳинд ҳамда мусулмонлар суҳбатида бўлиб нечун Бобур айнан шу ерни салтанат қароргоҳи этиб танлади экан, деган саволга жавоб изладим.\nбу ерга босинг Бобур асос солган буюк салтанат марказига сафар - фоторепортаж\nАграни Жамнасиз тасаввур қилиб бўлмайди. Бу дарёнинг сувини ҳиндлар мўжизакор, кароматли деб биладилар ва унда покланиш энг улуғ ибодатларидан биридир.\nАграни қадимий бозорлари, бир арава аранггина сиғадиган тор кўчалари, ёқимли юмшоқ оҳангда азон чақириладиган мўъжаз масжидларисиз тасаввур қилиб бўлмайди. Бу жойларнинг одамлари хушфеъл, юзида доим табассум, урдудаги нутқида бизга ҳамоҳанг сўзларни тез-тез эшитасиз. Тошга жон ато қилиб шарқона нақшлар битаётган усталарнинг беғубор нигоҳларидан уларнинг ота-боболари қайси юрт фарзанди экан-а, дея ўйга толасиз.\nАграни Тож Маҳалсиз тасаввур қилиб бўлмайди. Дарё бўйидаги оқ мармардан қурилган етти мўъжизанинг бири нафақат Шоҳжаҳоннинг Мумтозмаҳалга бўлган чексиз севгиси рамзи, балки инсоний соф туйғунинг абадийлиги ҳамда куч-қудратига қўйилган ҳайкалдир.\nАграни Оромбоғисиз тасаввур қилолмайсиз. Жамнанинг нариги қирғоқ бўйларидаги бир маҳал Бобурнинг энг суюкли оромгоҳи бўлган, она Ватанидан келтирилган ўрик гулларига бурканган боғ тўрида ўғли Ҳумоюн шоҳлик тожини кийгунга қадар унинг васиятига кўра вафот этгани олти ой ошкор этилмай жасади тупроққа берилган камтаргина қабр туради.\nКим кўрибтур, эй кўнгил, аҳли жаҳондин яхшилиқ?\nКимки ондин яхши йўқ, кўз тутма ондин яхшилиқ?\nГар замонни нафи қилсам, айб қилма эй рафиқ,\nКўрмадим ҳаргиз, нетайин, бу замондин яхшилиқ!\nДилраболардин ёмонлиқ келди махзун кўнглума,\nКелмади жонимға ҳеч ороми жондин яхшилиқ.\nЭй кўнгул, чун яхшидин кўрдунг ёмонлиқ асру\nЭмди кўз тутмоқ не, яъни хар ёмондин яхшилиқ?\nБори элга яхшилиқ қилғилки, мундин яхши йўқ\nКим дегайлар дахр аро қолди фалондин яхшилиқ!\nЯхшилиқ ахли жаҳонда истама Бобур киби\nКим кўрибдур, эй кўнгил, ахли жаҳондин яхшилиқ!\nАдабиётшунос олимлар тахминимни айб этмасинлару, менимча ушбу ғазални Бобур айнан умрининг охирги дамларида ва айнан Оромбоғдаги ўша бир туп ўрик гуллари тўкилган шийпонда ёзган бўлса ажаб эмас. Ўшанда замонлар оша киндик қони тўкилган Ватанида унинг номи шоҳликдан кам бўлмаган буюклик мақомида улуғланишини орзу ҳам қилолмаган бўлса керак. Оромбоғдаги жасад қолдиқлари ўғли Ҳумоюн томонидан Кобулдаги Боғи Бобур мақбарасига қайта дафн этилган бўлсада, негадир Оромбоғдаги бўм-бўш қолган қабр қаршисида Қуръон тиловат қилгим келди. Чунки ватандошим иси сингиган бу тупроқ мен учун ҳам муқаддасдир. Шундан шоир юртдошлари Оромбоғдаги якка қабр ва Кобулдаги мақбарадан бир сиқимдан тупроқ олиб Андижонда Бобурнинг рамзий қабрини тикладилар. Бугун, унинг туғилганига 530 йил тўлган кунда бу зиёратгоҳга келувчиларнинг охири кўринмайди. Ўзга забон халқ орасида яшаб, ўзга юртга бош бўлсада туркий тил шеъриятини юксакликка кўтара олган шоир сиймосига эҳтиром эди бу.\nТўғри, Бобур ижоди ўнлаб девонларда, ўн минглаб сатрларда эрмасада, у битган ғазал, рубоий, туюқ, қитъа, фард, маснавийлар ошиқона, таълимий, тасаввуфий бўлиб, қалб изҳори тарзида ёзилгани билан машҳурдир.\nШубҳасиз, Бобурнома унинг шоҳ асари. 1494-1529 йиллар воқеаларини ичига олган энциклопедик мазмундаги насрий рисола дунёнинг 30 дан зиёд мамлакатида қайта-қайта нашр қилинаётгани унинг тарихий аҳамияти, юксак бадиий савияси билан баҳоланади. 1586 йилда форс, 1705 йилда голланд, 1826 йилда инглиз, 1871 йилда француз, XIX-XX асрларда турк, рус, немис каби тилларга таржима қилинган,-дейди олимлар Боғи Бобурдаги илмий анжуманда сўзга чиқиб.- Бобур янги алифбо яратган ва уни Ҳатти Бобурий деб атаганлар. Шоир адабиёт, иқтисод илмига ҳам ҳисса қўшган. Замонасининг солиқ тизимини Мубаййинул-закот асарида таҳлил қилган. Аруз рисоласида эса туркий арузнинг ўзига хослиги баён этилади.\nБобурнинг Ҳарб иши, Мусиқа илми каби асарлар яратгани ҳақида ҳам маълумотлар бор. Биз мана йигирма йилдирки, бу асарларни ўнлаб мамлакатлар кутубхоналари, шахсий китоб хазинадорлари орасидан қидирмоқдамиз,- дейди Бобур халқаро жамоат фонди раиси Зокиржон Машрабов.- Улар ҳалигача топилмади.\nМаълумот учун айтиш керакки, мазкур фонд ташаббуси, ташкилотчилиги ва ҳомийлигида дунёнинг турли мамлакатларида эълон қилинган Бобур ва Бобурийлар сулоласи ҳақидаги 20 дан ортиқ бадиий, илмий асарлар ўзбек тилига ўгирилиб юз мингга яқин нусхада чоп этилди. Бобурноманинг тўлдирилган, шарҳланган миниатюралар билан безатилган мукаммал нашри икки бор босмадан чиқарилди. Олим Фатийиддин Исоқов Бобурномага изоҳли луғат яратди. Шу кунларда Хондамирнинг Амир Темур ва Бобур ҳақидаги Хабибу сияр (Буюклик хислати), Бобурнинг қизи Гулбаданбегимнинг Ҳумоюннома, академик Азиз Қаюмов ва профессор Абдулла Аъзам муаллифлигидаги Бобур энциклопедияси асарлари тайёрланиб Шарқ нашриёт матбаа уйига чоп этиш учун топширилди.\nБобур халқаро жамоат фонди Андижонда туриб фаолият юритар эди. Ўтган йили фонд қошида Тошкент шаҳрида Бобур ҳаёти ва ижодини ўрганиш маркази ташкил этилди.\nОромбоғдаги пойига фироқ гуллари экилган якка қабр ва Боғи Бобур тепалигидаги рамзий Мақбара остонасида тилим ва дилимда такрор бўлган сатрлар шу эди:\nХар кимки вафо қилса вафо топқусидир!\nКобулдаги Бобур мақбараси жойлашган боғ манзаралариТомоша қилиш04:3313.02.12\nАлишер Навоий туғилган кунга 572 йил тўлди 09.02.13, Марказий Осиё\nҲазрат Мир Алишер Навоийнинг мақбараси ҳозир қандай аҳволда? 10.02.11\nФикр: Толибонни нега енгиб бўлмаяпти? 21.12.13\nХодорковский: "Ўн йилдан сўнг ҳозир эркинликни таърифлаш қийин"\nТурк вазирларининг ўғилларига айблов эълон қилинди\nМуҳаррир танловиҒарбу Шарқ: Соменинг ўйлариТожикистонлик меҳнат муҳожири кундалигидан - иккинчи ҳикоя "Жалал-абад Тонги"нинг тили қайси имло қоидасига тўғри келади?Президент Раҳмон атрофида "шахсга сиғиниш" кўплаб тожикларни хижолатга қўймоқдаАраб баҳори учун қаҳратон қишЎшда қор ёғди, жабрдийда аҳоли, ҳатто, пойафзалга муҳтожИчки ишлар вазири Матлубов лавозимидан бўшатилдиЎзбекистон: амнистия 'кенг кўламли' бўлмайди Лола Каримова-Тиллаева ўз опасини маҳкамага тортиш билан таҳдид қилмоқдаЁзувчи Мамадали Маҳмудов Президентга мурожаат қилди Би-би-си Ўзбек хизмати Интернетда\tБи-би-си Ўзбек Facebookда Like


МЕҲНАТ СОҲАСИ ИСТИҚБОЛИ — Самарқанд вилояти касаба уюшмалари ташкилотлари бирлашмаси\nМеҳнат соҳасида мукаммал муовазанатни таъминлаш сари интилишлар чексиз. Муносиб меҳнатнинг муносиб ҳаёт гарови сифатида қадрланиши замирида яратувчи инсон манфаатлари акс этган. Меҳнат кунининг бутун дунёда нишонланиши ҳам тирикчилик омилига бўлган эътибордир.\nСамарқандда бўлиб ўтган “ Ўзбекистон республикасида меҳнат соҳасининг ҳолати ва ривожлантириш истиқболлари” мавзуидаги “Давра суҳбати”да муносиб меҳнат омили жиҳатлари хусусида фикр юритилди. Унда ҳамкор ташкилотлар, вилоят молия, халқ таълими, бандлик бошқармалари, савдо – саноат палатаси мутахсассислари, Оммавий Ахборот Воситалари вакиллари иштирок этишди.\nМамлакатимизда меҳнат муносабатларини тубдан такомиллаштириш борасида ижтимоий шерикчилик тамойилига асосланиб келинмоқда, деди “Давра суҳбатини” бошқариб борган вилоят касаба уюшмалари ташкилотлари бирлашмаси кенгаши раиси Сухроб Рафиков.\nИжтимоий ҳаёт кафолати бўлмиш меҳнат борган сари жамиятда ўз қадр – қимматини топиб келаётир. Меҳнатчи манфаатлари қатор қонунлар билан мустаҳкамлаб қўйилган. Унга муносиб муносабат устидан жамоатчилик назорати ўрнатилган.\n“Давра суҳбатида” вилоят касаба уюшмалари ташкилотлари бирлашмаси кенгаши раиси ўринбосари Акбар Қодировнинг “Меҳнат муносабатларини ривожлантириш асослари”, вилоят бандлик бош бошқармаси мутахассиси Ҳамид Ахмедовнинг “Фаол инвестиция ва ижтимоий ривожланиш йили давлат дастури” доирасида меҳнат соҳасига оид норматив — ҳуқуқий ҳужжатларга киритилган асосий ўзгаришлар”, Савдо – саноат палатаси ҳудудий бошқармаси вакили Бобур Казаковнинг “Муносиб меҳнат концепциясини тадбиқ этиш борасида бошқарма томонидан олиб борилаётган ишлар” тўғрисидаги маърузалари тингланди.\nМавзуга доир қизғин мунозаралар бўлиб ўтди.\nЗ.Маматқулова, Меҳнаткашларни ижтимоий — иқтисодий манфаатларини ҳимоя қилиш бўлими мудири\n← Кексалар хафталиги таассуротларга бой ўтди\nУргутда шахмат бўйича мусобақа ўтказилди →


Шоумен Раҳмон Маҳмудов қотили аниқланди\nПайшанба куни Москвада асли ўзбекистонлик таниқли шоумен Раҳмон Маҳмудов қотили ҳибсга олинди.\nРоссия Тергов қўмитаси расмийси Владимир Маркиннинг журналистларга берган маълумотига кўра, Раҳмон Маҳмудовнинг қотиллигида 23 ёшли чеченистонлик Акроман Местоев айбланмоқда. У Маҳмудовни шахсан танигани, у билан бирга таниқли қўшиқчи Григорий Лепснинг караоке-барида ишлаганини билдирган.\nҚотилликда айбланаётган Местоевнинг сўзларига кўра, 13 февралга ўтар кечаси Раҳмон Маҳмудовнинг квартирасида улар ўртасида жанжал чиққан ва Местоев Раҳмонни бўғиб ўлдирган. Шундан кейин уни ечинтириб ваннага ётқизган ва уйдаги қимматбаҳо буюмларни ўмариб кетган.\nМосква полицияси хабарига кўра, 17 феврал куни Акроман Местоевга ўзбекистонлик таниқли шоу устаси Раҳмон Маҳмудов ўлдирганли айблови эълон қилинди.\nРаҳмон Маҳмудовнинг 19 феврал куни Москвадаги Хованская қабристонига кўмилиши айтилмоқда.\nМоскванинг энг таниқли шоуменларидан бири ҳисобланган, Россия шоу-бизнес оламида Рахман Неймарк-Коен тахаллуси билан танилган шоу ташкилотчиси асли ўзбекистонлик Раҳмон Маҳмудов жасади 14 феврал куни Москвадаги уйида топилган эди.


Британияда қушларни техника орқали сўйишни ҳалол санашга чек қўйилмоқда\n2012 йилнинг июнь ойида Буюк Британияда, давлатнинг нуфузли 40 уламоси иштирокида “қушларни техника орқали сўйиш”га бағишланган конференция бўлиб ўтганди. Конференция хулосаларига кўра, кўпчилик уламо: “Қушларни техника орқали сўйишни ҳалол санашга бўлмайди”, деган қарорга келган бўлсада, лекин аниқ бир тўхтамга келинмаган эди. Масалан, ишлаб чиқарувчиларга сертификат (рухсатнома) берувчи Ҳалол озиқ-овқатлар бошқармаси (Halal Food Authority) “қушларни машина орқали сўйиш”ни Ислом шариатига тўлиқ мос келади, бундай сўйиш жоиз, деб ҳисоблаганди.\nУзоқ давом этган суҳбат ва мунозаралардан сўнг, Ҳалол озиқ-овқатлар бошқармаси 2014 йилнинг 3 мартидан бошлаб ўз қарорига тузатиш ҳамда ўзгартиришлар киритишни маъқул кўрди. Ва қушлар машина орқали сўйилганда уларга Ҳалол рухсатномаси берилмаслигини маълум қилди.\nБундан ташқари, Ҳалол бошқарув кенгаши (НАВ) жорий йилнинг 22 февралида “Механик (қўл ёрдамида) сўйишнинггина ҳалол эканлиги” тўғрисида узил-кесил қарор қабул қилиш учун махсус конференция ўтказади.\nКонференцияда HMC ва HFA сингари ҳалол сертификатлашнинг асосий корхоналари, ҳамда масжид вакиллари билан шариат олимлари қатнашадилар.\nКўриладиган масалалар сирасига асосан иккита мавзу киритилган:\n1. “Қушларни машина ё техника орқали сўйиш – Ислом шариатига мос эмас, ҳаром. Ва Британия мусулмон жамиятида бунга рухсат берилмайди.\n2. Фақатгина мусулмон қассоблар томонидан, ҳамда қўл ёрдамида сўйилган қушларгина ҳалол ҳисобланади.\nОсиёлик ишбилармонларнинг Йоркшир уюшмаси маслаҳатчиси Навид Саиднинг сўзларига кўра, натижада ушбу қароргача ҳалол деб саналиб келган ва дўкон расталарида сотилаётган 1,8 миллион “техника орқали сўйилган қуш” йўқ қилинади.\nЭнг ожиз банда тайёрлади


Наманганда сув муаммоси: ҳокимият ва мутасадди ташкилотлар ўз муносабатини билдирди\nКун.uz таҳририяти Наманганга қилган ижодий ташрифи давомида вилоят аҳолисини ўйлантириб келаётган масалалар билан қизиқди. Ана шундай долзарб муаммолардан бири бу – тоза ичимлик суви масаласи эди. Бу борада ижодий жамоанинг илк манзили Наманган шаҳри “Гўзал” массиви Меҳнатобод маҳалласи Баҳористон кўчаси бўлди. Бу ерда яшовчи аҳоли вакиллари бир неча йилдан бери тоза ичимлик суви йўқлигидан қийналиб келаётганини хабар қилишганди. Фуқаролардан бири аҳоли номидан 4-5 марта мутасадди раҳбарларга мурожаат қилса ҳам, вилоят ҳокими Хайрулло Бозоров қабулига икки маротаба кириб ҳам ушбу муаммога ечим топа олмаган.\nВазиятни янада ойдинлаштириш учун Баҳористон кўчаси аҳолиси билан суҳбатлашилди. Сув билан боғлиқ муаммо жуда ҳам долзарб эканлиги ойдинлашди. Мана шу масалага доир “6 йил сувсиз. Наманганда асрга хос бўлмаган манзаралар” сарлавҳали мақола сайт орқали эълон қилинди.\nИккинчи манзил эса, вилоятнинг Тўрақўрғон тумани, “Бахт” маҳалласи бўлди. Гап шундаки, бу ерда истиқомат қилиб келаётган аҳоли 20 йилдан зиёд вақт мобайнида тоза ичимлик суви ичмайди. Бу ерда яшовчи аҳоли маҳалла орқали ўтган ариқда келадиган сувни истеъмол қилади. Аммо ана шу сув ҳам бир ҳафтада ёки ўн кунда бир-икки марта берилади. Ушбу муаммога бағишланган “Ҳайрат ва ҳолат: Одамлар қачонгача ариқдан сув ичади?” сарлавҳали мақоласи ўқувчилар эътиборига ҳавола этилган эди.\nБундан ташқари, вилоятнинг Тўрақўрғон тумани, Шаҳанд қишлоғидан ва Поп тумани, Тўда қишлоғидан тоза ичимлик суви муаммосига бағишланган мурожаатлар таҳририят почтасига келиб тушган.\nБиз вилоятдаги тоза ичимлик суви муаммоси юзасидан вилоят ҳокимлиги ва мутасадди ташкилотларга юзландик. Улар юқоридаги ҳолатлар ва вилоятдаги тоза ичимлик суви билан боғлиқ режалар ҳақида маълумот тақдим этишди.\n“Вилоятда истеъмолчиларга ичимлик сувини етказиб бериш учун умумий узунлиги 4884,7 км тармоқлар ҳамда 493 та сув олиш ҳамда 39 та сув узатиш иншоотларидан фойдаланилади. Ёки туман марказларида яшовчи аҳоли кичик қувватли сув иншоотлари орқали таъминланса, қишлоқ жойларидаги истеъмолчилар эса ҳудудлардаги алоҳида тик қудуқлар орқали таъминланади.\nВилоят аҳолиси, айниқса, Наманган шаҳрини ичимлик суви билан таъминлашда қатор мураккаб босқичлар амалга оширилади. Биргина, мисол. Вилоят марказининг ўзига хос рельеф шароитига кўра, ичимлик суви “Жийдакапа” ҳамда “Қизил ровот” сув олиш иншоотлари орқали “Курашхона”, “Пахталикўл”, “Оромгоҳ”, “Мингчинор”, “Мустақиллик”, “Ғирвонсой”, “Қуқумбой”, “Нуробод”, “Ровустон”, “Тўқувчи” каби сув узатиш иншоотлари тармоқлари орқали кўтариб, кейин истеъмолчиларга етказиб берилади.\n2015-2016 йилларда Наманган шаҳар ва барча туманларда Инвестиция дастурига асосан умумий қиймати 32,7 миллиард сўмга тенг бўлган 2 та янги сув тарқатиш иншооти қурилиб, 2 таси реконструкция қилинди, 140,7 километр сув қувурлари қурилиши натижасида 419 минг аҳолининг ичимлик сув таъминоти яхшиланди. Жорий йилда эса аҳолини ичимлик суви таъминотини яхшилаш бўйича 2017 йил дастурига асосан янги тармоқ ва иншоотлар қуриш хамда реконструкция қилиш ишларига 27.8 млрд сўм маблағ ажратилган.\n- Ушбу қарорга асосан 2017-2021 йилларда “Наманган шаҳрининг ичимлик ва оқава сув тизимларини реконструкция қилиш лойиҳаси"га жами 160 млн., Европа тикланиш ва тараққиёт Банкининг 140 млн. АҚШ доллари миқдорида маблағларини жалб этиш режалаштирилган, - дейди вилоят “Сувоқава” давлат унитар корхонаси директори Мухамадаюбхўжа Апақов. - Агар амалга ошириладиган ишларга тўхталадиган бўлсак, Наманган шаҳрини ичимлик суви билан таъминловчи 3 та сув олиш ва 10 сув узатиш иншоотлари тўлиқ реконструкция ва модернизация қилинади. 37 км узунликда “Учқўрғон-Наманган” магистрал тармоғининг 2-навбати қурилади. 65,2 км магистрал ва кўча тармоқлари реконструкция қилинади. Шунингдек, Наманган шаҳар оқава сувларни тозалаш иншоотини реконструкция қилиш ҳисобига қуввати, 90 минг м3/суткадан 150 минг м3/суткага етказилади. Бундан ташқари, 19 км. узунликда Жанубий коллектор ҳамда 5 км. узунликда “Уйчи-Наманган” коллекторининг қурилиши якунланмай қолган қисмини қуриш ишлари бажарилади.\nШу ўринда “Ровот” сув олиш иншооти ва “Ровот-Тўрақўрғон” магистрал тармоғида 2017-2018 йилларда амалга ошириладиган йирик лойиҳага тўхталсак. Лойиҳага кўра 1 ва 2-босқичда 24 км. магистрал тармоқни алмаштириш, шунингдек, “Ровот” сув олиш иншоотини тўлиқ қайта реконструкция қилиш ишлари олиб борилади. Умумий қиймати қарийиб 27 миллиард сўмдан иборат мазкур лойиҳа доирасида 10,2 км узунликда заҳира электр тармоғи тортилади, 17 та тик қудуқ реконструкция қилинади ва замонавий насос билан жиҳозланади. Бундан ташқари, 3 та нимстания ўрнатилади. Лойиҳа амалга оширилиши ҳисобига 156,5 минг нафар аҳоли тоза ичимлик суви билан таъминланади. Бир кишининг кунлик истеъмоли 50 литрдан 110-150 литрга етади.\nШунингдек, вилоятда қатор халқаро молия институтлари иштирокида ҳам истиқболли дастурлар амалга оширилмоқда. Хусусан, қиймати 49,6 млн. АҚШ доллар бўлган “Заркент, Ходикент, Исковот, Булоқбоши, Бўстон, Ёшлик қишлоқлари ичимлик сув таъминотини яхшилаш” лойиҳасига 2017-2020 йилларда Араб Координация Гуруҳининг ОПЕК Ривожлантириш Фондининг имтиёзли кредитларини жалб этиш белгиланган. Ёки лойиҳа қиймати 80 млн. АҚШ долларни ташкил этувчи “Чуст, Поп, Чортоқ, Наманган ва Учқўрғон туманлари ичимлик сув таъминотини яхшилаш” лойиҳасига 2017-2020 йилларда Халқаро Молия Институтларининг имтиёзли кредитларини жалб этиш кўзда тутилган ва Абу-Даби Ривожлантириш Фонди иштирокида амалга ошириладиган лойиҳалар таркибига киритилди.\nЯна бир муҳим омил. Корхонада фуқароларнинг мурожаатлари билан ишлашга ҳам алоҳида аҳамият қаратиб келинмоқда. Бунинг учун корхона ва унинг бўлимлари алоҳида фуқароларни қабул қилиш хоналари ташкил этилган. Ҳар бир мурожаатни ўз ўрнида ва сифатли қилиб ўрганиш, аниқланган ҳолатларни бартараф этиш чоралари кўрилмоқда. Хусусан, жорий йилнинг 15 май кун “KUN.UZ” сайти таҳририяти ижодий ходимлари томонидан Наманган шаҳрининг Меҳнатобод маҳалла фуқаролар йиғини Баҳористон кўчасида яшовчи аҳоли вакиллари бир неча йилдан бери тоза ичимлик суви йўқлигидан қийналиб келаётгани ҳақида мурожаатлари асосида тайёрланган “6 йил сувсиз. Наманганда асрга хос бўлмаган манзаралар” номли мақолада билдириб ўтилган камчиликларни бартараф этиш бўйича ишчи гуруҳ томонидан камчиликларни бартараф этиш чоралари кўрилди. Жумладан, аҳолини тоза ичимлик суви билан таъминлаш мақсадида диаметри Д-76 мм бўлган узунлиги 200 метрли полиэтилен сув қувури тортиб берилди. 18 май куни сайт орқали эълон қилинган “Ҳайрат ва ҳолат: Одамлар қачонгача ариқдан сув ичади” номли мақола ҳамда видеолавҳада билдириб ўтилган фикр-мулоҳазалар шу куни Ишчи гуруҳ томонидан ўрганилди. “Бахт” маҳалласида яшовчи аҳолини ичимлик сув таъминотини яхшилаш мақсадида 2007 йилда қўшимча ажратилган 6 млн. сўм бюджет маблағлари ҳисобидан 930 метр ичимлик сув тармоғи тортилган. 2014 йилда эса Инвестиция дастурига асосан 455,3 млн.сўм маблағ эвазига Тўрақўрғон-Косонсой ва Наманган-Чуст автомобиль йўли кесишмаси ёнида янги “Чусткўприк” сув узатиш иншооти қурилган. 2016 йилда “Маҳалла” ҳайрия жамоат фонди ҳамда вилоят “Сувоқава” ДУКнинг 43,1 млн.сўм маблағлари ҳисобидан “Бахт” сув тарқатиш иншоотидан “Бахт” маҳалласигача тортилган 800 метр узунликдаги яроқсиз ҳолга келган Д-100 мм ичимлик сув тармоғи янгисига алмаштирилган.\nБугунги кунда маҳалладаги жами 7 та кўчанинг 3 тасида яшовчи аҳолига ичимлик суви белгиланган жадвал асосида етказиб берилмоқда. Бундан ташқари эса “Ўзбекистон темир йўллари” АКга ажратилган махсус сув ташувчи автотранспорт ёрдамида аҳоли тасдиқланган жадвал асосида ичимлик суви билан таъминланмоқда.\nНаманган ичимлик суви сув муаммоси


“ОДАМЛАР БИЗДАН РОЗИ БЎЛСИН!” — istemol.uz\nЎзбекистон Республикаси Президенти Шавкат Мирзиёев ташаббуси билан мамлакатимизда илк марта ташкил этилган янги “Обод қишлоқ” лойиҳаси амалга оширилмоқда. Лойиҳага кўра қишлоқлардаги таъмирталаб уйларда яшовчи оилалар рўйхати тузилиб, уларнинг уйлари таъмирлаб берилмоқда.\nЎзбекистон истеъмолчилар ҳуқуқларини ҳимоя қилиш жамиятлари федерациясининг Навоий вилоят ҳудудий бирлашмаси жамоаси ҳам лойиҳа доирасида ҳудуддаги қишлоқларда ободонлаштириш ишларини ташкил этиб келмоқда. Вилоят ҳудудий бирлашмаси Нурота туманининг “Чуя” қишлоғида “Обод қишлоқ” лойиҳаси доирасида қурилиш ва ободонлаштириш ишларини амалга оширди. Одамларнинг кўзидаги мамнунликни кўриб ҳудудий бирлашма жамоаси бундай хайрли ишларни давом эттиришда ўзларида янада кўпроқ шижоат сезишди.\nШунингдек, жорий йилнинг 16 март куни Ҳудудий бирлашма томонидан “Обод қишлоқ” ҳашарчиларига ҳашар оши ташкил этилди ҳамда юз эллик нафар ҳашарчига дастурхон ёзилиб, ош тортилди.


Айни пайтда Олий лига сингари биринчи лигада ҳам танаффус юзага келган. Жамоалар иккинчи давра ўйинларига ҳозирлик кўришмоқда.\nОлим Турсунхўжаев жамоасини бир нечта футболчилар тарк этишди. Хусусан, Даврон Исоқов ("Цементчи"), Сардор Асқаров ("УзДонгЖу"), Амирхон Иброҳимов ("Олмалиқ") Шуҳрат Исчанов, Муҳаммаджон Абдуллаев, Ислом Жўраев, Шаҳзод Убайдуллаев каби асосий таркиб футболчиларига жавоб берилган. Куни кеча жамоа "Нефтчи" ёшлари билан беллашиб, 2:3 ҳисобида мағлуб бўлган.\nҲаққулободликлар Вали Келдиев мураббийлигида иккинчи даврага тараддуд кўришмоқда. Таркибда бир қанча ўзгаришлар кузатилган. Ҳозирча футболчилар кўрикдан ўтаётгани боис номлари ошкор қилинмаяпти. "Норин" жамоаси куни кеча "Ёзёвон-Лочинлари" билан ўртоқлик учрашувида майдонга тушди. Қизиқарли кечган учрашувда фарғоналиклар 2:0 ҳисобида устун келди.\nУйчиликлар ҳам қизғин тайёргарлик олиб боришмоқда. Ҳозирча жамоага янги бош мураббий тайинланмаган. Таркибдаги ўзгаришлар ҳақида маълумотларга эга эмасмиз.